text:
BIANTARA
Judul biantara : Tarekah Ngeunaan
Seni Tradisi
Assalamu’alaikum
Warahmatullahi Wabarakatuh
Alhamdulillah
Wassukru ala niamilah. Wassolatu Wassalam ala Rosulillah. Wa Ala Alihi Wa Sohbihi
Wa maw walah amma ba’du
angkung
tipayun mangga urang panjatkeun puja sinareng puji ka dzat Illahi Robbi , anu
parantos nakdirkeun urang sadaya . Alhamdulillah dina danget ieu
simkuring tiasa ngiring aub janten patandang dina ieu pasanggiri biantara
Tarekah Ngeunaan Seni Tradisi . Maksadna teu aya sanes mung hoyong diajar
nyarios dina basa sunda. Dina ieu waktos simkuring bade nyobi medar perkawis
“Tarekah Ngeunaan Seni Tradisi” . Mugi aya mangfaatna kanggo ngahirup-huripkeun
deui ieu seni tradisi anu ayeuna katinggalna meh pareum.
Hirup jeung mekarna kasenian , salawasna luyu jeung
kabutuh masyarakatna , tangtu wae dina kamekaranana oge baris kapangaruhan ku
kaayaan lingkungan jeung paneka jaman . Lamun urang nyoreang ka tukang , fungsi
kasenian dina jaman bihari raket patalina jeung upacara adat. Ari kiwari geus
robah jadi pintonan pikeun hiburan. Robahna teh lain dina fungsina wungkul,
tapi deuih dina prak-prakan magelarkeunnana .
Hadirin nu ku simkuring di
hormat
Salaku urang sunda geus jadi kawajiban urang pikeun
miara seni tradisi sunda , ulah nepi ka seni tradisi urang teh diaku ku bangsa
lain . Kumargi kitu , hayu urang wangun Jawa Barat teh jadi propinsi anu luhur
ajen seni tradisina .
Hadirin anu mulya
Rupina heunteu panjang anu kapisanggem , harepan urang
mugia naon anu di pedarku simkuring sing aya manfaatna .
Wabillahi
Taufik Wal Hidayah
Wassalamu’alaikum
Warahmatullahi Wabarakatuh
Ø Surat Dines
PAMARENTAH KOTA
BANDUNG
DINAS
PENDIDIKAN
SMP Negeri 1
Pasir Muncang
Jalan Raya Pasir Muncang No . 32 Telepon ( 022 ) 7914976
Bandung , 25
November 2011
Nomor : 13/12/SMP/2011
Lampiran : -
Perihal : Uleman rapat
Kahatur
Orang tua / Wali siswa
di
Tempat
Assalamualaikum Wr.Wb.
Puji sinareng sukur kasanggakeun ka Gusti Nu Maha
Suci. Dina harepan urang sadaya dina kaayaan sehat wal’afiat.Amin.
Salajengna dina rangka persiapan Ujian Sakola
Berstandar Nasional(UASBN)
siswa-siswi kelas IX SMP Negeri 1 Pasir Muncang 2011 / 2012 .
Aya hal - hal anu penting ,
kukituna sim kuring salaku Komite Sakola , ngundang Bapa miwah Ibu supados sumping dina
acara rapat nu bade dilaksanakeun :
Dinten/Kaping :
25 November 2011
Tabuh :
09:00 dugi ka rengse
Tempat : Aula SMP Negeri 1 Pasir Muncang
Kumargi pentingna acara ieu , diharepkeun
kahadirannana . Hatur nuhun kana perhatosannana
Wassalamualaikum.Wr.Wb
Kapala sakola
Dra.
Indarsah,M.M.pd
NIP.
198885023
Ø Surat
Pribadi
Bandung , 25 November 2011
Kahatur
Ua Lilis
di
Bogor
Assalamu’alaikum Wr . Wb
Ua , kumaha damang ? Mugi – mugi dina danget ieu Ua sakulawargi
daramang . Sawangsulna , Ani oge dina danget ieu mah sehat .
Nu mawi Ani nyerat teh sono ka Ua . Maksadna mah kesasih payun upami
pere sakola Ani hoyong ameng ka Bogor . Insyaallah bade ngabring sareng apa
sareng mamah . Etang – etang piknik .
Engke di Bogor saurna bade ameng ka Taman Safari sareng ka Kebon Raya .
Ua rupina sakitu kapihatur
hapunten bilih aya basa anu kirang mernah .
Wassalam
Ani Aryani
Tembang / Kawih
Malati di Gunung Guntur
Malati di Gunung
Guntur
seungitna sungkeman ati
bodas sésétraning asa
jadina tina mumunggang leuweung larangan.
Malati di Gunung Guntur
hanjakal henteu dipetik
béja geus aya nu boga
ngahaja melak di dinya tara guriang.
Ayeuna kurang geus jauh
malati sosoca gunung
boa geus aya nu metik duka kusaha.
Kamari jol aya beja
malati ratna mumunggang
majar can aya nu metik duka kunaon.
Malati di Gunung Guntur
ligar dina panineungan, na panineungan
na saha nu baris metik
kuring mah da puguh jauh
biheung kadongkang.
Ø Rarakitan
a.
Mèmèh ngagelarkeun kasur,
Samak heula ambeh rinèh.
Mèmèh ngagorèngkeun batur,
Riksa heula awak manèh.
b.
Aya
listrik di masigit
Caangna ka pabrik Kina
Aya istri jangkung alit
Endahna kabina-bina
c.
Baju
hideung kancing tangan
Dikaput ku mérang awi
Nu hideung matak teu nangan
Sing émut ka diri abdi
d.
Baju
soéh tatambalan
Kaput gedé jarumatna
Daék sotéh ngawulaan
Lamun hadé rumawatna
e.
Baju
tablo dibulao
Kembangna katuncar mawur
Ari bogoh ti baréto
Terang-terang geus ku batur
Ø Paparikan
a.
Sing getol nginum jajamu,
Nu guna nguatkeun urat.
Seng getol neangan ilmu,
Nu guna dunya akhèrat.
b.
Batur mah ka Margacinta,
Kuring mah ka Nagrak baè.
Batur mah dipikacinta,
Kuring mah ditolak baè.
c.
kaduhung
kuring ka Lémbang
ka Lémbang ka Cibiana
kaduhung kuring kagémbang
kagémbang kieu rasana
d.
sapanjang
jalan Soréang
moal weléh diaspalan
sapanjang tacan kasorang
moal weléh diakalan
e.
meuli
wajit jeung jawadah
kapaké hajat kiparat
masing rajin nya ibadah
kapaké dunya akhérat
Ø Wawangsalan
a.
Belut sisit saba darat,
Kapiraray siang wengi.
b.
Cucuk basa Malayuna
duriat henteu laksana
c.
Beulit cinggir simpay réma
ulah lali ka sim abdi
d.
Monyét hideung sisi leuweung
susah nu taya tungtungna
e.
Péso pangot ninggang lontar
acan katuliskeun diri
f.
Piunjuk duméh rék wangsul
sanés abdi rék cilimit
g.
Asal hiji jadi dua
temah matak sesah ati
h.
Baku sok ngalebu badag
reueus keur sareng jeung istri
i.
Cau gedé ngan sasikat
taya teuing bagja diri cau
j. Désémber tangtu ditéma
geulisna lir widadari
Bakal Pisah
Ayeuna abdi didieu ..
Sasareungan sareng
anjen ..
Seuseurian
babareungan ..
Di sakola ieu ..
Abdi henteu bisa
nyaram ..
Abdi teu bisa
ngahalangan ..
Lamun geus datang
waktuna ..
Urang bakal papisah
..
Engke mah moal bisa
..
Babarengan deui, di
sakolaan ieu ..
Pisah ngahontar
cita.cita ..
Keur pikahareupeun nu
gumbira..
Karangan Eksposisi
Ø Manfaat
tutuwuhan pikeun kasehatan
Judul :
Daun Sirih
aun sirih teh asli ti Indonesia , biasana daun sirih teh didaharna make
cara dikunyah . Lamun ngunyah daun sirih teh sok dikaitkeun sareng panyakit
kangker mulut sareng pembentukan squamous cell carcinoma
anu sifatna malignan.
Batang sirih teh warnana coklat kahejoan ,
bentukna buleud . Bentuk daunna jiga jantung sareng ngaluarkeun bau lamun
diremes .Panjangna sakitar 5 – 8 cm lamun lebarna 2 – 5 cm . Dibungana aya daun
anu ngalindungan ±
1 mm bentukna buleud panjang . Akarna tunggang , buleud sareng warnana coklat
kakonengan .
` Minyak atsiri dina daun sirih
ngandung minyak terbang ((betIephenol), seskuiterpen, pati, diatase, gula sareng
zat samak nu bisa ngabunuh kuman , antioksidasi sareng fungisida. Khasiat dina
daun sirih nyaeta bisa ngaleungitkeun bau badan anu ditimbulkeun tina bakteri .
Daun sirih oge tiasa nahan pendarahan , nyembuhkeun gangguan saluran pencernaan
. Daun sirih oge bisa ngaluarkeun dahak , luruhkeun ludah , hemostatik sareng
nahan pendarahan . Biasana sirih teh obat kangge mimisan , dipake 2 lembar daun
, diwasuh heula terus digulung abuskeun kairung . Daun sirih ngandung bahan
aktif fenol sareng kavikol nu bisa dimanfaatkeun jadi pestisida nabati keur
hama .
Daun sirih bisa
nyembuhkeun panyakit : batuk , sariawan , bronchitis , jerawat , kaputihan ,
nyeri huntu , DBD , bau baham , haid , asma , jsb .
Ø
Cara nyieun kadaharan
Judul : Cara nyieun comro
omro atawa combro nyaéta
kadaharan has ti Jawa Barat . Comro
dijieun tina parudan sampeu anu dibentuk buleud atawa lonjong anu bagian
jerona dieusian sambel oncom nu saterusna digoréng, mangkana kadaharan
ieu dingaranan comro anu mangrupa singketan tina oncom di jero. Kadaharan ieu leiwih ngeunah lamun didahar waktu haneut kénéh.
Lamun rek
nyieun comro , kudu disiapkeun heula bahan – bahanna . Bahan – bahan kanggo
nyieun comro teh nyaeta : 500 gram hui/sampe
anu tos dikupas sareng diparud , 2 sendok teh uyah . Bahan nyieun eusi comro : 200 gram oncom anu tos halus
, 1 saledri , 3 sendok minyak keur numis . Bahan kanggo bumbuna : 4 cabe rawit
, 2 cabe berem , 4 bawang berem , 2 bawang bodas , uyah sareng gula .
Cara
nyieun isi comro , cabe sareng bawang kedah ditumis heula . Teras asupkeun
oncok , asuk , bere 100 ml cai . Masak sampe ka cai teh beak . Asupkeun saledri
sampe kalayu , angkat , tiriskeun . Campur hiu anu tos diparud sareng uyah .
Ambil 1 – 2 sendok adonan , bijieun baruleud terus ditipkeun , bere 1 / 2
sendok makan adonan ditengahna , tutup bentuk jadi buleud . Goreng make seneu
sedeng sampe ka warna kacoklatan , tiriskeun .
Artikel
Judul artikel : Panyakit
TBC ( tuberkolosis )
imitina tina batuk anu leuwih ti tilu poe . Bisa
oge batuk anu ngaluarkeun darah . Bakal ngarasakeun demam . Panyakit TBC
mangrupa salah sahiji panyakit anu bisa niwaskeun kusabab obat nu didahar teu
bisa ngalawankuman nu dijero , lamun teu diinum eta obat sacara taratur .
Ieu panyakit disebabkeun ku bakteri mycobac terium tuberculosis
anu bisa nular lewat percikan ludah .
Lamun aya anggota keluarga anu ngalaman
kawas kitu , urang kudu buru – buru mariksakeun kadokter . Kusabab panyakit
batuk sering dianggap sapele . Padahal eta panyakit tiasa newaskeun mun teu
buru – buru dibawa kadokter jeung bisa nularkeun kanu sejena .


c: text/html

text:
Kelenjar éndokrin
Kelenjar éndokrin nyaéta kelenjar-kelenjar dina sistim éndokrin nu ngaluarkeun hormon langsung kana saluran getih. Kelenjar éndokrin nu utama di antarana baé pituitary gland, pangkréas, ovarium, téstis, kelenjar tiroid, jeung kelenjar adrénal. Organ lian anu teu pati dipikawanoh aktivitas éndokrinna misalna baé usus, nu ngahasilkeun hormon grélin.
Kimia[édit | sunting sumber]
Tina jihat kimia, hormon lolobana kaasup golongan stéroid atawa diwangun ku asam amino. Hormon mangaruhan kagiatan sél ku cara ngarojong atawa ngahambat prosés sélulér sél tujul/targétna. Minangka jawabanana, sél bisa ngalaman parobahan perméabilitas mémbran, sintésis énzim, aktivasi atawa inhibisi, sékrési, aktivasi gén, jeung mitosis.
Rujukan[édit | sunting sumber]
- Endocrine gland (dibuka 29 Juli 2009)

robotstxt: allowed

filter: keep


text:
Cianjuran Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Kacapi Suling Cianjuran - Suara Parahyangan - Ayun Ambing mp3
Sunda Cianjuran - Mamah Dasimah - Dalingding Asih mp3
Sunda Cianjuran - Mamah Dasimah - Instrumental Waditraan mp3
Sunda Cianjuran - Mamah Dasimah - Udan Mas Udan Iris Pnb. Campaka Kembar mp3
Kawih Cianjuran - Mupu Kembang Asepsumardi Mp3
Lagu Sunda Cianjuran - Bulan Tumanggal Mp3
Lesti Kidung Cianjuran Part 1 Dangdut Academy 27 Maret 2014 Mp3
Full Lesti Kidung Cianjuran Dangdut Academy Indonesia Indosiar Tv 2014 Mp3
Kecapi Suling Cianjuran Mp3
Tembang Sunda Cianjuran - Damas Competition 2009 Mp3
Ceurik Rahwana Mp3
Tembang Sunda Cianjuran Cinta Waas Gawil Rumingkang Panutup Sengot Mp3
Cianjuran Sekar Manis Mp3
Kacapi Suling Cianjuran - Bangbara Mp3
Tembang Lawas - Tembang Kecapi Cianjuran Mp3
Cianjuran Lagu Kidung Diiringi Kacapi Dan Suling Dalam Acara Bukan Empat Mata Trans 7 Mp3
Tembang Sunda Cianjuran - Damas Competition 2009 Mp3
Lesti Kidung Cianjuran Part 2 Dangdut Academy 27 Maret 2914 Mp3
Sundanese Music Kacapi Indung Cianjuran Liwung Jaya Song Mp3
Kawih Cianjuran - Sunda Mekar Asepsumardi Mp3
Bentang Kuring Ukur Cimata Cianjuran - Neneng Dinar Akoer Lahflv Mp3
Tembang Cianjuran Nimang Mp3
Lagu Sunda Cianjuran - Lambang Mp3


text:
Wayang Golek Bima Rarabi Mp3 Download / 2014-10-25
KASS - Si Cepot Penca Dina Lakon Dewi Nila Ningrum
Program Acara: Pagelaran Kasenian Tradisional Sunda Wayang Golek, # Lakon: Si Cepot Penca Dina Lakon Dewi Nila Ningrum, # Ki Asep
wayang golek- jabang tutuka bag.8
pagelaran wayang golek sunandar
wayang golek- jabang tutuka bag.3
pagelaran "Wayang golek" dl Asep sunandar sunarya dina carios Jabang
dalang asep sunandar diTVRI ,pada saat TVRI ulang tahun yang ke
Wayang Golek - Sanghyang Murba Wisesa [Bag. 9]
Pagelaran Wayang Golek "Sabda Kencana" Kalijati - Subang | Dalang : Uju Juanda | Juru kawih : Nia Kusniawati | 9 September 2012 | Lamaran Jatireja
Wayang Golek - Sanghyang Murba Wisesa [Bag. 10]
Pagelaran Wayang Golek "Sabda Kencana" Kalijati - Subang | Dalang : Uju Juanda | Juru kawih : Nia Kusniawati | 9 September 2012 | Lamaran Jatireja


text:
Bias (statistik)
Dina statistik, estimator anu bias nyaeta hiji kaayaan numana nilai rata-rata saluhureun atawa sahandapeun nu ditaksir. Aya dua panilaian anu beda, hiji nempo kana kaayaan nu kacida gorengna, panempo sejenna nyaeta kana kaayaan dina waktu hasil nyieunna leuwih kapake sarta leuwih deukeut kana bebeneran tinimbang kana kaayaan "unbiased."
Hal nu goreng[édit | sunting sumber]
Hiji harti nu disebut sampel bias: Lamun sababara unsur nyaruaan kana sampel nu dipilih tinimbang nu sejen, jeung ngabogaan nilai nu leuwih luhur atawa leuwih handap tina nu ditaksir, hasilna bakal leuwih luhur atawa leuwih handap tina nu ditaksir.
Salah sahiji conto kawentar nu salah waktu nerapkeun sampel bias, kajadian dina poling presiden Amerika taun 1936. Literary Digest ngayakeun polling keur ngaramal yen Alfred E. Landon bakal ngelehkeun Franklin Delano Roosevelt ku 57% lawan 43%. George Gallup, ngagunakeun sampel nu leuwih saeutik (300,000 dibanding 2,000,000), ngaramalkeun Roosevelt bakal meunang, sarta ramalanna bener. Naon nu salah jeung polling Literary Digest? Maranehna ngagunakeun data nu boga telepon jeung mobil keur sampelna. Waktu harita, masih ngarupakeun barang mewah, mangka sampelna didominasi ku golongan menengah ka luhur. Golongan ieu milih Landon, tapi golongan handap milih Roosevelt. Sabab sampelna bisa nujul kana kakayaan nu milih, mangka hasilna jadi salah.
Hal bias ieu ilahar kajadian salaku pasualan milih tinimbang masalah statistical noise: Masalah nu pakait jeung statistical noise bisa dikurangan nu cara nambah jumlah sampel, tapi bias sampel teu bisa gampang dileungitkeun. Dina sababaraha hal, meta-analysis bakal milah data nu hade keur nalungtik kakurangan tina statistical noise, tapi bias meta-analysis bakal jadi biasna sorangan.
Hal nu kadangkala hade[édit | sunting sumber]
Hal bias sejen nu teu kaasup bias dina sampel, tapi kaasup dipake dina statistik nyaeta nilai rata-rata beda tina nilai nu ditaksir. Anggap nyoba naksir parameter make panaksir estimator (hal ieu sababaraha fungsi tina data nu ditempo). Mangka bias hartikeun
Hartina, "nilai nu disangka tina taksiran dikurangan nilai sabenerna ". Bisa oge ditulis
nu hartina "beda nilai nu disangka antara nilai nu ditaksir jeung nilai sabenerna" (nilai nu disangka nyaeta ).
Keur conto, anggap X1, ..., Xn nyaeta variabel acak nu mandiri jeung kasebar identik, unggal sebaran normal nu disangka u jeung varian σ2. Mangka
jadi "rata-rata sampel", tur
jadi "varian sampel". Saterusna S2 nyaeta "bias panaksir" σ2 sabab
Sanajan kitu, panaksir bias ieu, kriteria nu ilahar "kuadrat kasalahan mean", sabenerna leuwih hade (tapi kacida deukeutna) tibatan panaksir teu-bias tina hasil n − 1 dina pangbagi numana n dideukeutan dina ngartikeun S2 di luhur. Saterusna akar kuadrat panaksir teu-bias tina populasi varian lain ngarupakeun panaksir teu-bas tina populasi simpangan baku; keur fungsi non-linier f sarta panaksir teu-bias U tina parameter p, f(U) ilaharna lain panaksir teu-bias tina f(p).
Dina pasualan nu leuwih ekstrim tina panaksir bias bakal leuwih hade tinimbang panaksir teu-bias geus ilahar dipake: Anggap X mibanda distribusi Possion nu nilai disangka λ. Ieu diperlukeun keur naksir
Ngan fungsi tina data nu teu ngabogaan panaksir teu-bias nyaeta
Lamun nilai nu ditempo X nyaeta 100, mangka panaksir sarua jeung 1, sanajan nilai sabenerna bakal leuwih nujul ka 0, nu tibalik sacara ekstrim. Jeung lamun X nu ditempo jadi 101, mangka taksiran jadi teu jelas: nyaeta -1, sanajan gedena nu bakal ditaksir kudu positif. (Bias) panaksir maximum-likelihood
leuwih hade tinimbang panaksir teu-bias dina kayaan mean kuadrat kasalahan
leuwih leutik. Bandingkeun panaksir teu-bias MSE
MSE nyaeta fungsi nilai sabenerna λ. Bias panaksir maximum-likelihood nyaeta:
- .
Bias panaksir maximum-likelihood bisa ngarupakeun hal nu penting. Tempo hiji pasualan numana lobana tiket n dinomeran ti 1 nepi ka n disimpen dina kotak sarta terus dicokot hiji sacara acak, mere hiji nilai X. Lamun n teu dipikanyaho, mangka panaksir maximum-likelihood tina n nyaeta X, ngaliwatan sangkaan X ngan n/2; ngan bisa dipastikeun yen n ngan dina X sarta mungkin leuwih. Dina pasualan ieu, panaksir teu-biasa alami nyaeta 2X.
Tempo ogé[édit | sunting sumber]
- bias disambiguation
- confirmation bias
- publication bias
- selection bias


text:
Utsman bin Affan
Utsman bin Affan nya éta salah sahiji sahabat Nabi Muhammad anu paling éraan.[1] Anjeunna kaasup kana salah sahiji Khalifah (Khulafaur Rosyidin) katilu anu maréntah sabada Umar bin al-Khattab maot.[1] Utsman bin Affan maréntah ti taun 644 M (umur 69–70 taun) dugi ka 656 M (salila 11–12 tahun).[1] Salian éraan, Utsman bin Affan mangrupakeun ahli dina widang ekonomi, ogé saudagar anu beunghar tur dermawan.[1]
Loba bantuan ekonomi anu dibikeun ku Utsman ka umat Islam dina awal dakwah Islam.[2] Anjeunna meunang julukan Dzunnurain ynu hartina anu miboga dua cahaya.[2] Julukan ieu dibikeun ka Utsman kusabab Utsman parantos nganikahan putri kadua jeung katilu ti Rasullah Saw nya éta Ruqayah jeung Ummu Kaltsum.[2] Anjeunna ogé miboga jasa dina hal ngabukukeun Al Qur'an.[2]
Kalahiran jeung Nasab[édit | sunting sumber]
Utsman bin Affan miboga ngaran lengkep Utsman bin Affan Al-Amawi Al-Quarisyi, anu asalna ti Bani Umayyah.[1] Gumelar dina ahir taun 574 Masehi.[1] Indung nya éta Arwa binti Kuriz bin Rabiah.[1] Anjeunna lebet Islam kusabab diajakan ku Abu Bakar, nya éta sabada Islamna Ali bin Abi Thalib jeung Zaid bin Haristah.[1] Anjeunna nya éta salah sahiji sahabat utama Nabi Muhammad SAW, sarta kaasup kana golongan As-Sabiqun al-Awwalin, nya éta jelma-jelma anu mimiti asup Islam tur iman.[1]


text:
Universitas Pasundan
Universitas Pasundan atawa dipikawanoh ogé minangka Unpas nyaeta hiji universitas di Bandung, Indonésia. Universitas ieu ayana di Jalan Tamansari No. 6-8, Jalan Lengkong Besar No. 68, jeung Jalan Dr. Setiabudhi No. 193
Universitas Pasundan (UNPAS) mimiti nanjeur dina tanggal 14 Nopémber 1960, nu ayana katut kamekarannana henteu leupas tina tujuan jeung cita-cita Paguyuban Pasundan, minangka organisasi indung nu lahir taun 1913. Sahingga esensi sarta eksistensina henteu leupas tina garapan pangabdian Paguyuban Pasundan utamana ihwal ilubiung dina raraga nyerdaskeun kahirupan sarta kasajahtraan bangsa Indonesia.
Daptar eusi
Lambang[édit | sunting sumber]
Lambang Universitas Pasundan ngawangun perisai segi lima nu dijerona aya:
- Kembang Padma
- Cai
- Jangjang
- Obor
- Kujang
Arti Lambang[édit | sunting sumber]
- Perisai segi lima nyaéta lambang Pancasila, azas nagara nu jadi padoman keur sagala usaha sarta kagiatan Universitas, diarahkeun kana kapentingan nagara, bangsa, jeung agama
- Cai nyaéta lambang awéwé, indung nu tulus jeung taqwa ka Allah SWT, jeung ngandung harti ogé kasuburan
- Kembang Padma nyaéta lambang kaarifan anu mekar éndah, langgeng, suci sapanjang mangsa, perlambang kabudayaan
- Jangjang nyaéta lambang anu baris mawa nu bogana ka tingkat anu leuwih luhur keur kamajuan sarta kabudayaan
- Obor nyaéta pakakas panyaang anu ngalambangkeun dharma saurang sarjana minangka juru panyaang sarta panunjuk jalan anu lempeng luyu jeung ajaran Islam
- Kujang nyaéta pakarang pusaka Sunda anu ngalambangkeun kakuatan sarta kawanian pikeun nangtayungan hak sarta kabeneran anu jadi pancén élmu pangaweruh. Kujang ajeg lempeng ka langit, nyimbulkeun ajaran tauhid Islami minangka asal sarta muara pangabdian
Harti Kelir sarta Lambang[édit | sunting sumber]
- Konéng nyaéta kelir jiwa, lambang cahya, sarta kabagjaan anu ngagambarkeun kejayaan sarta kaluhuran budi
- Beureum nyaéta lambang sumanget sarta kawanian
- Bodas nyaéta lambang kasucian sarta kajujuran
- Bulao nyaéta lambang bahtera, kadamaian, katenangan, kapercayaan ka diri sorangan sarta kasaimbangan
- Coklat nyaéta lambang taneuh Pasundan minangka pijakan budaya
Bandéra[édit | sunting sumber]
- Bandéra Universitas ngawangun opat pasagi panjang nu warna dasarna coklat ngora ditengahna aya Lambang Universitas
- Bandéra Fakultas bentukna opat pasagi panjang nu warna dasarna
- Beureum, pikeun Fakultas Hukum
- Bulao, pikeun Fakultas Élmu Sosial sarta Élmu Pulitik
- Oranyeu, pikeun Fakultas Téknik
- Konéng, pikeun Fakultas Ékonomi
- Héjo Ngora, pikeun Fakultas Kaguruan sarta Élmu Atikan
- Wungu, pikeun Fakultas Élmu Seni
- Bulao Ngora, pikeun program studi Sastra Inggris
Universitas Pasundan Sakolébat[édit | sunting sumber]
Universitas Pasundan (UNPAS) nanjeur tanggal 14 Nopémber 1960, ayana sarta pangembanganna henteu ucul ti tujuan sarta cita-cita Paguyuban Pasundan, minangka organisasi induk anu lahir warsih 1913. Ku kituna ésénsi sarta éksisténsinya henteu leupas ti garapan pangabdian Paguyuban Pasundan utamana dina milu nyerdaskeun kahirupan sarta karaharjaan bangsa Indonésia.
Dina waktu nanjeurna, UNPAS dirojong ku kahadiran dua fakultas, nyaéta Fakultas Hukum (FH) sarta Fakultas Élmu Sosial sarta Élmu Pulitik (FISIP). Fakultas Hukum diwangun tina dua jurusan nyaéta: Hukum Perdata sarta Hukum Pidana, sedengkeun Fakultas Élmu Sosial sarta Élmu Pulitik diwangun tina jurusan-jurusan: Administrasi Nagara, Karaharjaan Sosial, sarta Hubungan Internasional. Nginget kaperluan balaréa, saterusna dibuka jurusan anyar dina dua fakultas kasebut, nyaéta Jurusan Administrasi Niaga sarta Jurusan Élmu Komunikasi di FISIP sarta Jurusan Hukum Tata Nagara di FH. Tapi dumasar kaputusan Konsorsium Élmu Hukum dina warsih 1993, jurusan-jurusan di FH dileungitkeun.
Dina warsih 1961 dibuka fakultas anyar nyaéta Fakultas Téknologi (FT) jeung jurusan Téknologi Kadaharan sarta Téknik Produksi. Jurusan Téknologi Kadaharan saterusna dirobah jadi Jurusan Téknologi Pangan, sarta Jurusan Téknik Produksi saterusna dirobah jadi Jurusan Téknik sarta Manajemén Industri.
Pertengahan dasawarsa 70-an dibuka deui fakultas anyar, nyaéta Fakultas Ékonomi (FE) sarta Fakultas Kaguruan sarta Élmu Atikan (FKIP). FE nepi ka ayeuna dirojong ku tilu jurusan nyaéta: Jurusan Manajemén, Akuntansi, sarta Jurusan Élmu Ékonomi Studi Pangwangunan; sedengkeun FKIP ayeuna diwangun tina lima program studi, nyaéta: PPKn, Atikan Ékonomi Akuntansi, Atikan Basa, Sastra Indonésia sarta Daerah, Atikan Matematika, sarta Atikan Biologi.
Ti saprak nanjeur nepi ka kiwari, Universitas Pasundan miboga Fakultas sarta Jurusan/Program Studi/Program Kahususan nyaéta:
- Fakultas Hukum, miboga Program Élmu Hukum diwangun ti Program Kahususan Kapentingan Individu sarta Balaréa, Panegak Hukum Pidana, Kawijakan Hukum sarta Pulitik, Hukum Ékonomi Internasional.
- Fakultas Élmu Sosial sarta Élmu Pulitik, diwangun tina Program Studi Administrasi Nagara, Karaharjaan Sosial, Hubungan Internasional, Administrasi Niaga, sarta Élmu Komunikasi.
- Fakultas Téknik, diwangun tina Program Studi Téknologi Pangan, Téknik Industri, Téknik Mesin, Téknik Informatika, Téknik Lingkungan sarta Téknik Planologi.
- Fakultas Ékonomi, diwangun tina Program Studi Manajemén, Akuntansi, sarta Élmu Ékonomi.
- Fakultas Keguruan sarta Élmu Atikan, diwangun tina Program Studi Atikan Pancasila & Kewarganegaraan, Atikan Ékonomi Akuntansi, Atikan Basa, Sastra Indonésia sarta Daérah, Atikan Matematika, sarta Atikan Biologi.
- Fakultas Élmu Seni, diwangun tina Program Studi Desain Komunikasi Visual, Fotografi sarta Film, sarta Seni Musik.
- Program Studi Sastra Inggris
- Program Pascasarjana, diwangun tina Program Magister Élmu Administrasi, Program Magister Manajemén, Program Magister Téknik & Manajemén Industri, Program Magister Hukum, sarta Program Magister Téknologi Pangan.
Kamajuan dina widang pangalolaan akademik ditandaan kalawan dihontalna status akreditasi kalawan nempatan 16 PTN/PTS pangluhurna di sakumna Indonésia sarta di Jawa Kulon nempatan posisi 2 PTS pangluhurna. Sedengkeun jumlah mahasiswa sarta Guru Besar, Unpas mangrupa pangréana sa Kopertis Jabar sarta Banten.
Luyu jeung kaperluan balaréa, mangka saprak warsih akademik 1999/2000 dibuka Program Pascasarjana Magister Élmu Administrasi kalawan konsentrasi Kawijakan Publik sarta Kawijakan Bisnis, dina warsih akademik 2000/2001 dibuka ogé Program Magister Manajemén (MM) kalawan konsentrasi Manajemén Pamasaran sarta Manajemén Sumber Daya Manusa, dina warsih akademik 2001/2002 dibuka program Magister Téknik sarta Manajemén Industri kalawan konsentrasi Sistem Logistik sarta Manajemén Industri, sarta dina warsih akademik 2003/2004 dibuka program Magister Hukum sarta Program Magister Téknologi Pangan, sedengkeun program pascasarjana anu masih dina prosés pengkajian Dirjen Dikti nyaéta Program S-3 Élmu Sosial, Élmu Ékonomi, sarta Téknik.
Pikeun ngalaksanakeun Tridharma Paguron Luhur sacara gembleng sarta padu, mangka dina warsih 1978 diwangun Lambaga Panalungtikan sarta Pangabdian ka Balaréa (LAPPMA). Saterusna pikeun ngaluyukeun jeung katangtuan perundangan anu anyar, mangka dina warsih 1987 dua lembaga éta dipisah jadi Lembaga Panalungtikan (Lemlit), Lembaga Pengabdian ka Balaréa (LPM). Saterusna dina warsih anu babarengan dijieun ogé Lembaga Kabudayaan (Lembud), anu miboga pancén poko ngalestarikeun sarta ngembangkeun budaya Sunda; Lembaga Pangkajian sarta Pangembangan Syi’ar Islam (LPPSI), miboga pancén ngembangkeun syi’ar Islam. Dina warsih 2000 LPPSI sarta Lembud digabung jadi Lembaga Budaya Sunda sarta Pengkajian Islam (LBSPI). Pikeun ngaronjatkeun pangladén sarta fokus dina widangna, mangka dina warsih 2003 LBSPI dipisah jadi Lembaga Pengkajian sarta Pengembangan Syi’ar Islam (LPPSI) sarta Lembaga Budaya Sunda (LBS).
Pikeun mantuan palaksanaan pancén poko universitas, hususna pancén-pancén pangadministrasian mangka dijieun biro-biro. Sedengkeun biro-biro anu aya nyaéta Biro Administrasi Akademik, Biro Administrasi Umum, Biro Administrasi Kamahasiswaan. Saluyu kalawan ningkatna beungbeurat gawé sarta masalah anu disanghareupan ku Universitas Pasundan mangka dina warsih 2005 dijieun biro anyar, nyaéta Biro Administrasi Kaduitan sarta Pangembangan Asal Dana. Pikeun pangadministrasian di tingkat fakultas dilaksanakeun ku bagian tata usaha.
Pikeun ngarojong panyalanggaraan program akademik, geus dijalin hubungan gawé babarengan jeung sawatara instansi pamaréntah sarta swasta, sarta paguron luhur di jero atawa di luar nagari, diantarana: Departemen Tanaga Kerja sarta Transmigrasi, Departemen Perindustrian sarta Perdagangan, Departemen Dalam Negeri, Lemhanas, BUMN, Kadin Jabar, Pemda Propinsi Jawa Kulon sarta sawatara Pamaréntah Kota/Kabupatén di Propinsi Jawa Kulon sarta Banten. Sedengkeun paguron luhur luar nagari, nyaéta: University of Bonn, University of Forzeim, Karlsruhe University (Jerman), Curtin University (Australia) sarta Universiti Kabangsaan Malaysia (UKM) sarta PTN di Dayeuh Bandung (ITB, UNPAD, UPI), pikeun widang seni dijalin gawé babarengan jeung ISI Yogyakarta sarta IKJ Jakarta. Salain éta geus dijalin hubungan jeung sawatara paguron luhur di Perancis, Bélgia, Thailand, Malaysia, Jerman, sarta Jepang, di mana sawatara dosén Unpas ngabéréskeun studi S-2 sarta S-3.
Tumbu luar[édit | sunting sumber]
- (id). Loka resmi UNPAS
- (id). Loka Fisip UNPAS
- (id). Loka Fakultas Hukum UNPAS
- (id). Loka FKIP UNPAS


text:
Si Kabayan indit ka bank rék nabung. Barang nepi ka deukeut panto bank, aya kana dua tilu léngkah deui, panto téh ujug-ujug muka, padahal euweuh deui jelema. Atuh nu di jero euweuh nu kaluar deuih. Barang bray panto bank muka, rikat Si Kabayan luncat ka tukang bari pasang kuda-kuda. Basa luncat ka tukang, panto bank téh nutup deui. “Ah, siah anéh ieu mah panto téh, pasti aya nu nyicingan,” ceuk Si Kabayan bari biwirna kunyam-kunyem tuluy undur-unduran. Geus rada jauh ngan beretek wé lumpat. Nabungna teu tulus, pajarkeun téh bank éta mah aya jurigan.
Si Kabayan megat tukang baso nu ngaliwat ka hareupeun imahna. Basa geus bérés meuli tuluy mayar, pok ngomong, “Mang, isukan mah ulah dagang!”
“Naha ku naon, Jang?” ceuk tukang baso panasaran.
“Ieu baso téh ngeunah. Isukan mah kuringna geus teu boga duit..Mun Emang dagang kuring pasti kabita,” ceuk Si Kabayan.
“Rék boga duit rék henteu lain urusan kuring!” Ceuk Si Emang bari ngadorong roda basona.
Iteung: “Cik atuh Kabayan hirup téh sing aya kahayang cara batur!”
Kabayan: “Na da uing gé aya kahayang mah.”
Iteung: “Hayang naon ari manéh?”
Kabayan: “Hayang nyandung deuleu!”
Mbah Jambrong: “Hayang naon manéh téh Kabayan?”
Kabayan: “Nu mawi tebih-tebih abdi ka dieu téh taya sanes hoyong kadunyaan.”
Mbah Jambrong: “Namung aya saratna. Kahiji, kudu aya duit dua ratus rébu rupia. Kadua, sakur nu dibikeun ku Abah ka manéh kudu ditarima kalawan rido jeung iklas. Kumaha sanggup?”
Kabayan: “Sanggem, Abah. Tah ieu artosna, mangga nyanggakeun.”
Mbah Jambrong léos ka pangkéng, teu lila torojol deui bari angkaribung mawa kadu aya kana sapuluhna. “Tah, Kabayan lamun manéh hayang kadunyaan, ieu kabéh bawa balik. Kadé poho sarat nu kadua nu bieu ku abah diomongkeun téa.”
Kabayan balik bari kutuk gendeng. “Dasar dukun wadul! Aing dibéré kadu-nyaan, heueuh lain kado bobodoan!”
Lamsijan: “Sisinarieun ngajentul bari manyun, pan sasari mah sok bari melenyun udud, kabayan?”
Kabayan: “Keur naon udud, teu ngeunah! Matak ngaruksak kaséhatan ceuk dokter ogé.”
Lamsijan: “Sukur wé ari geus éling mah. Satadina mah rék dibéré, déwék boga roko pangmahalna.”
Kabayan: “Nu bener? Cingan ngasaan sabatang mah!”
Lamsijan: “Cenah teu ngeunah?”
Kabayan: “Teu ngeunah sotéh mun digayem!”
Lamsijan: “Sugan téh heueuh geus éling.”
Di lembur Si Kabayan diayakeun kagiatan kerja bakti.
RT: “Jang Kabayan, hayu urang kerja bakti!”
Kabayan: “Mangga Pa RT, ké ieu pameng nuju nyeuseuh heula.”
Geus sababaraha jam Kabayan teu kaluar baé ti imahna. Pok RT ngajak deui, “Jang Kabayan, hayu urang tuang heula, bisi kaburu tariis geura.”
Kabayan (haget pisan): “Mangga Pa RT, ayeuna pisan abdi dongkap ka dinya.”
RT (bari ngagerendeng): “Dasar Kabayan, mani haripeut ari kana baranghakan mah!”
Kabayan: “Bener nya, basa Inggris jeung basa Sunda mah mani lalawanan pisan.”
Nolédnad: “Lalawanan kumaha?”
Kabayan: “Kecapna sarua tapi hartina mani béda pisan.”
Nolédnad: “Saperti kecap naon tah?”
Kabayan: “Kecap blék.”
Nolédnad: “Kumaha kitu?”
Kabayan: “Pan dina basa Inggris mah blék téh hartina hideung.”
Nolédnad: “Ari dina basa Sunda?”
Kabayan: “Dina basa Sunda mah blék téh hartina…bodas.”
Nolednad: “Ceuk saha blék hartina bodas?”
Kabayan: “Buktina, unggal uing ka warung meuli kurupuk blék, pasti ku tukang warung dibéré kururpuk bodas. Jadi jelas, blék téh hartina bodas!”
Sapi Jalu
“Lima kali,” walon nu ditanya.
Si Ibu nyiku si Bapa lalaunan bari ngaharéwos, “Tuh, Pa, lima kali ….”
Si Bapa henteu gancang ngawaler, ngan waktu rék pindah ngaroris ingon-ingon anu séjén, nanya ka nu ngurus sapi, “Lima kali téh bikangna éta-éta kénéh?”
“Henteu atuh, Pa. Bénten-bénten,” walon tukang ngurus.
Si Bapa nyiku si Ibu lalaunan bari ngaharéwos, “Tuh Bu, bikangna bénten-bénten ……..”
“Puguh wé ambek mah!” walon Nyi Mojang.
“Har, naha ku naon?”
“Kuring mah ti baheula gé teu kungsi boga hapé jeung nomer télépon!”
“Har?”
Ieu sababaraha ciuman ala Pasundan:
Cileungsi: ciuman untuk jaga gengsi
Ciawi: ciuman manusiawi
Cibulan: ciuman butuh lanjutan
Cipanas: ciuman paling ganas
Cisadane: ciuman sayang dari ane
Citarik: ciuman tarik menarik
Cihampelas: ciuman sampe perutmulas
Cibubur: ciuman buru buru
Cisalak: ciuman saya galak
Cibitung: ciuman bikin untung
Cikupa: ciuman kurang pas
Cimahi: ciuman mah di dahi
Cibinong: ciuman bibir monyong
Cicendo: ciuman cewe indo
Cibeunying: ciuman berbunyi nyaring
Cilacap: Eittttt.. punten tos lebet ka wilayah Jawa Tengah. Tarik Piiiiiiiirrrrr…
Tukang kai ngajawab : “Sanes!”
Dewa ngagejuburkeun deui ka walungan, terus teuleum deui, teu kungsi lila mucunghul deui dina leungeunna mamawa kampak nu bahanna perak, terus nanya ka tukang kai , “Sugan nu ieu kampak anjeun teh?” Sakali deui, tukang kai ngajawab : “Sanes!”
Gejebur deui, dewa teuleum deui, basa mucunghul deui mawa kampak tina beusi, anu memang kaboga si tukang kai, “Ieu meureun kampak anjeun teh?”
Tukang kai ngajawab: “Sumuhun, leres Gusti !”
Dewa kacida gumbirana, aya jelema jujur kacida, eta tilu kampak sadayana dipasihkeun supaya disimpen ku tukang kai. Tukang kai balik ka imahna bari jeung kacida bungahna.
Hiji waktu tukang kai teh leumpang jeung pamajikanana di sisi walungan. Dasar keur apes pamajikanana tikosewad, tepi ka tigebrus ka walungan. Si Tukang kai ceurik deui bari ngado’a ka dewa. Do’ana kadangueun ku Dewa, dewa turun ti langit teras naros : “Kunaon deui anjeun ceurik?”
Si Tukang kai ngajawab pamajikanana tikecemplung ka walungan, gancangan dewa neuleuman walungan, terus mucunghul bari mawa Deasy Ratnasari, terus naros: “Ieu pamajikan anjeun teh?” Na ari pok teh: “Leres, eta pamajikan abdi teh!”
Dewa teh kacida ambekna, teras nyarios : “Anjeun bohong!, teu jujur!”
Si Tukang kai teh ngajawab bari ampun-ampunan :
“Aduh gusti abdi nyuhunkeun dihapunten, sanes…..sanes….kitu maksad teh, ieu mah salah paham. Kieu geura Gusti, upami abdi ngajawab eta sanes pamajikan abdi, engke Gusti teuleum deui, nyandak… Dian Sastro, upama ku kuring dijawab deui eta mah sanes pamajikan abdi, Gusti teuleum deui nyandak pamajikan abdi, teras ku abdi disumuhunkeun eta pamajikan abdi. Engke ku Gusti nu tiluan sadayana dipasihkeun ka abdi. Gusti, terang nyalira abdi teh jalmi miskin teu mungkin gaduh pamajikan satilu-satilu, kumargi kitu abdi gancangan we ngajawab leres, waktos Gusti nyandak Deasy Ratnasari teh!”
Penelepon : ” Bapak anggota Dewan, sayah punya Foto dan Dukomentasi Lengkap yang menunjukan bahwa kita pernah Tidur Bersama, untuk itu saya minta Tebusan 5 Milyar, kalo tidak. Foto dan Dokumentasi ini akan saya sebarkan kepada Mass Media.”
Basa si Awewe eta nelepon deui, tuluy we adu tawar jeung anggota DPR, akhir na sepakat dibayar 3 Milyar dengan catatan semua Foto dan Dokumentasi na diserahkeun ka anggota DPR. Tuluy we duit na di anteurkeun ka tempat nu disepakati.
Sanggeus beres si awewe nelepon deui, tuluy ditanya ku si anggota DPR teh,
Anggota DPR : ” Neng, sebelum saya ambil semua Foto & Dokumetasi nya, saya penasaran siapa sebenarnya anda, kapan dan dimana kita pernah Tidur bareng ?”.
Awewe : ” O iya pak, Kita pernah Tidur Bareng di Gedung DPR pada saat Pidato Presiden Bulan lalu , malah terlihat jelas sekali foto Bapak lagi merem, kebetulan saya juga ketiduran waktu Sidang itu…”
Anggota DPR : “…………..??????!!!!!!######## “
Enjum : Uing mah karunya ka si Ucok jeung nyi Uneh euy.
Akep : Kunaon?
Enjum : Eta we pedah teu disatujuan kawin ku kolotna pedah beda suku.
Akep : Deudeuh teuing atuh.Uing mah boga tatangga si Usep jeung nyi Darsih, sakitu beda suku ge angger we disatujuan ku kolotna masing2 nepi ka kawinna..
Enjum : Hah? ari kang Usep teh orang Batak kituh? maenya ngaran Usep orang batak euy…
Akep : Duanana ge urang Sunda euy. Ngan bedana ari suku nyi Darsih mah.. geus bodas teh bareresih, ari kang Usep geus hideung, budug…. rorombeheun deuih…
Enjum : ( aral deui ) Eta mah beda cokor belegug!!!


text:
David Copperfield (ilusionis)
David Seth Kotkin atawa anu kasohor David Copperfield nya éta pesulap, jeung ilusionis anu lahir tanggal 16 Séptémber 1956 di Metuchen, New Jersey, Amerika Serikat[1]. David Copperfield kasohor ku aksina anu ngaleungitkeun Patung Liberty, hiber di Luhur Grand Canyon, kabur ti penjara Alcatraz]], jeung leumpang nembus Témbok Besar Cina[1]. Aksi sulap pertamana nya éta di kota asalna nalika umurna 12 taun, kamampuh sulapna ngaronjat pisan, malah mah nalika umur 16 taun, David kungsi ngalatih sulap di Universitas New York[2]. Bapana Copperfield ngaranna Hyman Kotkin alias Hy anu maot dina bulan Pébruari 2006 di San Diego, Kalifornia[1]. Hy sok maturan David nalika tur kuriling dunya, David sorangan nyieun situs web remember Hy pikeun mieling Bapana[1].
David minton di gedung-gedung téater jeung TV dina taun 70an, taun 1978, David dibéré acara sorangan anu ngaranna The Magic of David Copperfield[2]. Ieu acara meunang sababaraha panglélér di Amerika[2]. David diebutkeun ilusionis pertama anu bisa hiber teu maké tali[2]. Dina skala anu leuwih leutik, David pernah ngaleungitkeun 13 panongton anu dipilih sacara acak[2]. David Copperfield disebut islusionis pangkasohorna di Jaman ayeuna, taun 2000, ngaranna diabadikeun jadi légénda hirup dina Kongrés pabukon Amerika Serikat[2]. Daya irut universalna ditunjukkeun ku fakta yén David geus muncul dina opat perangko di Opat nagara anu béda[2].


text:
Jam Tembok
Jam témbok nya éta jam loncéng nu dipasang dina témbok.[1] Dina sajarahna jam témbok boga peran penting pisan di imah. [2]Jam témbok geus aya salila ratusan taun, mimitina dumasar kalangkang cahaya panon poé. [2] Tuluy mekar ti alam ka analog, mékanik nu ukuranna gedé pisan jeung mahal. [2] Biasana digunakeun di tempat umum saperti geréja jeung wangunan publik lianna. [2] Jam témbok nu di jero rohangan mimiti aya di imah-imah di Inggris kira-kira taun 1600-an. [2] Dijieun tina bahan kuningan nu digantung dina témbok ku bantuan tali jeung ranté.[2] Ngan para raja jeung ratu nu bisa mayar mahal hiji kaméwahan miboga jam témbok di imah-imah manéhna jeung istana. [2] Saurang pangrajin merlukeun waktu mangbulan-bulan keur nyieun hiji jam témbok. [2] Inggris nu mimiti ngarobah jam témbok kuningan tradisional jadi jam témbok modérn nu akurat pisan jeung ngirut ku gaya jeung deseinna nu dijieun tina kai nu dicét. [2] Jam témbok lain ngan digunakeun keur nandaan waktu, tapi ogé digunakeun keur ngingetan kajadian kaagamaan, budaya jeung olahraga.[2] Ku lantaran produksi massal jeung bahan nu dijieun tina plastik, jam témbok jadi murah pisan jeung bisa kabeuli ku sakabéh jalma.[2]


text:
Boson
Boson, nu ngaranna dicokot tina ngaran Satyendra Nath Bose, nyaéta partikel-partikel anu ngawangun kaayaan kuantum komposit simétrik-total. Minangka hasilna, ieu partikel taat kana statistik Bose-einstein. Téorema spin-statistik nganyatakeun yén boson ngabogaan spin bilangan buleud. Boson ogé hiji-hijina partikel anu bisa nempatan kaayaan anu sarua jeung anu séjénna.
Sakumna partikel dasar mangrupakeun boson atawa fermion.
Gauge boson nyaéta partikel dasar anu boga fungsi mawa gaya fundaméntal kawas boson véktor W dina gaya lemah, gluon dina gaya kuat, foton dina gaya éléktromagnétik, sarta graviton dina gaya gravitasi.
Partikel nu kawangun ku sajumlah partikel séjén (kawas proton atawa nuklei) bisa mangrupakeun fermion atawa boson, gumantung kana spin totalna. Ku alatan éta, réa nuklei mangrupakeun boson.
Conto boson:
- atom Helium-4
- atom Sodium-23
- Nuklei kalawan spin bilangan buleud
- foton
- boson W sarta Z
- gluon
- boson Higgs
- fonon
Tempo ogé[édit | sunting sumber]
Rujukan[édit | sunting sumber]
- Sakurai, J.J. (1994). Modern Quantum Mechanics (Revised Edition), pp 361-363. Addison-wesley Publishing Company. ISBN 0-201-53929-2.


text:
Sambel
Sambel mangrupakeun deungeun/réncang sangu tradisional masarakat Malayu (kayaning di Indonésia, Malaysia, Singapura) dina wujud kawas saos anu eusina salawasna maké céngék atawa cabé, sahingga rasana condong kana lada. Bentuk saos ieu dihasilkeun tina cara nyieunna, nyaéta ku jalan diréndos dina coét, maké mutu.
Rupa-rupa sambel[édit | sunting sumber]
Gumantung kana bahan jeung cara nyieunna, nya sambel téh aya sababaraha rupa. Di masarakat Sunda, aya sababaraha rupa sambel, di antarana
- sambel goang: bahanna ukur céngék, uyah, jeung surawung, diréndos terus digalokeun kana sangu atawa dicoél ku kacang panjang atah (kumaha karesep), atawa uyah, kécap, minyak jalantah, cabé beureum jeung bawang bodas diréndos tong lembut teuing.
- sambel oncom: oncom (beunang meuleum), céngék, beuleum bawang beureum, uyah, gula, cikur (lamun resep), jeung tomat dihijikeun terus diréndos, dicaian saeutik, terus digoréng sakeudeung (teu digoreng oge teu nanaon, kumaha karesep), lalabna cukup ku seupan daun sampeu/gedang, peuteuy, jéngkol jrrd.
- sambel tarasi: tarasi, gula, uyah (saeutik), céngék, tomat, bawang beureum; sakabeh bahan digoréng heula iwal gula jeung uyah, sanggeus kira-kira asak terus diréndos dihijikeun sakabéh bahan dina coét, saterusna digoréng sakeudeung. Lalabna bisa seupan daun sampeu atawa lalab atah oge bisa (takokak, jrrd.)
- sambel muncang: muncang nu kolot (dibeuleum heula), céngék, uyah, gula; muncang beunang meuleum dihijikeun jeung bungbu nu séjénna terus diréndos dina coét (caian saeutik) ; lalabna jéngkol ngora jrrd.
- sambel jahé: jahé, uyah, gula, céngék; jahé diteukteukan laleutik terus diréndos dihijikeun jeung bungbu nu lianna, sanggeus réngsé kécapan sacukupna (lamun resep) terus galokeun jeung lauk beunang meuleum.
- sambel buah: buah manggah ngora diparud (sikina mah piceun baé), lajeng cabé beureum, tarasi, céngék, gula, uyah beureum diréndos, saparantosna campurkeun jeung parudan manggah téa, aduk nepi ka rata, biasana baturna jeung beuleum lauk.
- sambel kécap: céngék diréndos terus dikécapan.
- sambel kacang: suuk beunang ngagoréng diréndos jeung uyah, gula beureum, bawang bodas, cikur, jeung céngék.
- sambel picung: picung kelewek (picung sok dikubur heula dina taneuh), uyah, gula, céngék (kahade kudu rada ati-ati bisi picungna aya racunan, mun bisa mah diléob heula ku cai haneut).
- sambel goréng: bawang bombay disiksik lajeng digoréng nepi ka konéng, tambahkeun céngék jeung bawang bodas beunang ngaréndos, gula bodas, kécap asin, jeung udang ebi (beunang ngeueum ku cai panas) nepi ka seungit.
- sambel tomat:
- sambel cibiuk: aya dua rupa, sambel beureum jeung sambel héjo. Sambel beureum dijieun tina tomat beureum, cabé beureum, surawung, gula, uyah, bawang bodas, bawang beureum, jeung cikur, sedengkeun sambel héjo maké tomat jeung cabé héjo. Ieu sambel diréndosna tara nepi ka lembut, sapuratina asal nyampur.
Rujukan[édit | sunting sumber]
- Paguneman Kusnét di milis urangsunda@yahoogroups.com
- Komunitas Srimanganti. 2004. Énsiklopédi Alit Garut. Dinas Pendidikan Kab. Garut, Garut.


text:
Deddy Corbuzier
Deodatus Andreas Deddy Cahyadi Sunjoyo atawa anu kasohor Deddy Corbuzier nya éta pesulap, ilusionis, katut méntalis asal Indonesia[1]. Mentalis anu boga ciri has dina make up ieu gumelar di Jakarta tanggal 28 Désémber 1976[2][1]. Dedy geus nalakukeun rupa-rupa trik sulap, diantara: mawa mobil kalayan panon ditutup, Deddy ogé kungsi nebak headline media massa anu ditangtukeun saacan éta media massa terbit, lian ti éta Deddy kungsi néwak pélor anu ditémbakkeun ku sejata api[1][2].
Deddy nya éta salah sahiji tukang sulap anu mintonkeun rupa-rupa trik sulap anu tara dibayangkeun saacanna[2]. Deddy ogé nyieun terbosan anyar kucara nyieun acara The Master anu tujuanna néangan jalma-jalama anu miboga bakat dina widang sulap[2]. Ieu acara ogé dimaksudkeun sangkan karir sulap ogé maju siga karir dina industri peran jeung industri musik[1]. Tina ieu acara muncul pesulap-pesulap anu bakatna hadé saperti Joe Sandy jeung Limbad[2][1].
Deddy nikah jeung Kalina Oktariani tanggal 25 Pébruari 2005, tina ieu hubungan, Deddy boga anak anu dingaranan Nikola Corbuzier[1]. Salian jadi pesulap, Deddy ogé jadi panumbu catur dina acara Hitam dan Putih, lian ti éta, Deddy ogé muka bisnis kulinér[1]. Deddy jeung artis séjénna muka réstoran Jepang Takigawa[1].


text:
Kabupatén Sumedang
Kabupaten Sumedang mangrupakeun salasahiji kabupatén nu aya di Propinsi Jawa Kulon, Indonésia. Sacara géografis aya di 6°40' - 7°83' Lintang Kidul jeung 107°44' Bujur Wétan. Lebah kalér wawatesan jeung Kabupatén Indramayu ogé jeung Kabupatén Subang, di beulah wétan jeung Kabupatén Majalengka, sarta di beulah kidul jeung Kabupatén Garut ogé Bandung. Jarak ti puseur dayeuh Propinsi ±45 km. Kota Sumedangna sorangan, nu mangrupakeun puseur kabupatén, ngawengku kacamatan Sumedang Utara jeung Sumedang Selatan.
Daptar eusi
Administratif[édit | sunting sumber]
Kabupatén Sumedang legana 1.522,21 km², jumlah pangeusina kira-kira 1.043.000 jiwa nu dibagi kana 26 wilayah kacamatan, 262 désa sarta 7 kalurahan. Kabupatén Sumedang ngarupakeun daérah agraris nu kalolobaan pangeusina patani.
Topografi[édit | sunting sumber]
Kalolobaan wilayah Sumedang mangrupakeun pagunungan, kajaba sabagian leutik wilayah beulah kalér anu mangrupakeun dataran handap. Gunung Tampomas (1.684 m), aya di lebah kalér kota Sumedang.
Bagian kulon kidul wewengkon Kabupatén Sumedang mangrupakeun wewengkon pamekaran Kota Bandung. IPDN (Institut Pemerintahan Dalam Negeri), saméméhna ngaranna STPDN (Sekolah Tinggi Pemerintahan Dalam Negeri), aya di Kacamatan Jatinangor.
Transportasi[édit | sunting sumber]
Dayeuh ieu ngawengku kacamatan Sumedang diliwatan ku jalur utama Bandung-cirebon.
Sajarah[édit | sunting sumber]
Dina mangsa munggarannana, Kabupatén Sumedang mangrupakeun hiji karajaan di sahandapeun kakawasaan Raja Galuh nu diadegkeun ku Prabu Geusan Ulun Adji Bodas dumasar kana paréntah Prabu Suryadewata saméméh Karaton Galuh dipindahkan ka Padjadjaran, Bogor. Sairing jeung parobahan jaman sarta kapamingpinan, ngaran Sumedang ngalaman sawatara parobahan. Anu kahiji nyaéta Karajaan Témbong Agung (Témbong hartina katempo sarta Agung hartina luhur) dipingpin ku Prabu Guru Adji Bodas dina abad ka-12. Saterusna dina mangsa jaman Prabu Tadjimalela, diganti jadi Himbar Buana, anu hartosna nyaangan alam, sarta saterusna diganti deui jadi Sumedang Larang (Sumedang asalna ti Insun Medal/Insun Medangan anu hartina kuring dilahirkan, sarta larang hartina hiji hal anu euweuh tandinganana).
Sumedang Larang ngalaman mangsa jaya dina waktu dipingpin ku Pangeran Angka Wijaya sarta Prabu Geusan Ulun kira-kira taun 1578, sarta dipikawanoh legana nepi ka pelosok Jawa Kulon jeung wewengkon kakawasaan ngawengku wewengkon kidul nepi ka Samudera Hindia, wewengkon kalér nepi ka Laut Jawa, wewengkon kulon nepi ka walungan Cisadane, sarta wewengkon wétan nepi ka walungan Cipamali.
Sumedang miboga ciri has minangka dayeuh kuna has di Pulo Jawa, nyaéta aya alun-alun minangka puseur anu dikuriling ku Masjid Agung, pangbuian, sarta kantor pamaréntahan. Di tengah alun-alun aya wangunan anu ngaranna lingga, tugu paringetan anu diwangun dina warsih 1922. Lingga ieu dijieun ku Pangeran Siching ti Nagri Walanda sarta dipersembahkeun ka Pangeran Aria Suriaatmadja pikeun jasa-jasana dina ngamekarkeun Kabupatén Sumedang. Lingga diresmikeun tanggal 22 Juli 1922 ku Gubernur Jenderal Mr. D. Folk. Nepi ka ayeuna Lingga dijadikeun lambang wewengkon Kabupatén Sumedang sarta tanggal 22 April dipieling minangka poé jadi Kabupatén Sumedang.[1]
Oleh-oleh Has[édit | sunting sumber]
Pangulinan[édit | sunting sumber]
Loba pangulinan nu bisa di tembongkeun ka turis lokal nu aya di Sumedang, diantarana :
- Kampung Toga
- Cipanas Conggeang
- Margawindu
- Jeung loba keneh nu lian-liana
Rujukan[édit | sunting sumber]
- ↑ Tilu paragraf pamungkas ngeunaan sajarah Sumedang dicokot ti loka ramat resmi Pamaréntah Wewengkon Kabupatén Sumedang: http://www.sumedang.go.id


text:
Roronoa Zoro
Roronoa Zoro mangrupakeun salah sahiji tokoh protagonis dina dunia anime manga One Piece karya Eiichiro Oda.
Awal kahirupan[édit | sunting sumber]
Zoro sawaktos masih leutik diajar di hiji dojo samurai nu dipingpin ku saurang master samurai. Di dojo na ieu, Zoro nyobat jeung salah sahiji murid awewe nu ngaranna Kuina, Kuina kanyahoan ternyata lewih kuat batan Zoro, kabuktian ku sabaraha kali pertarungan Zoro vs Kuina nu pasti dimeunangkeun wae ku Kuina. Hiji mangsa Kuina ngalaman kacilakaan, nu ngakibatkeun anjeunna maot, Zoro nu nyaho hal ieu sedih pisan trus janji ka Kuina yeun anjeunna bakal jati pendekar pedang pangkuatna sa dunya.
Kru topi jarami[édit | sunting sumber]
Zoro pertama kali papanggih jeung Monkey D. Luffy, waktos manehna keur ditalian ku Helmeppo anak ti komandan pangkalan Angkatan Laut nyaeta Kapten Morgan. Luffy nu dibantuan oge ku Coby nyalametkeun Zoro ti rencana eksekusi ku Morgan jeung Helmeppo, saatos kajadian eta Zoro satuju ngagabung janten kru Luffy janten anggota nu kahiji.
Patarungan[édit | sunting sumber]
Sampei ka episode 567, Zoro tos ngalaman sabaraha patarungan nyaeta :
- Vs. Cabaji (kru bajak laut Buggy), di Kota Palabuhan, hasil meunang.
- Vs. One Two Django (kru bajak laut Kuroneko), di Desa Syrup, hasil meunang.
- Vs. Draculle Mihawk (salah sahiji Shichibukai), di Restoran Baratie, hasil eleh.
- Vs. Hatchan (kru bajak laut Arlong), di Arlongpark, hasil meunang.
- Vs. Monkey D. Luffy, di Whiskey Peak, hasil teu beres.
- Vs. Miss Valentine (anggota Baroque Works), di Whiskey Peak, hasil teu beres.
- Vs. Mr. 1 Dazz Bones (anggota Baroque Works), di Istana Alubarna, hasil meunang.
- Vs. Enel (dewa Skypiea), di Skypiea, hasil eleh.
- Vs. Hamburg (kru Foxy), di Longring Longland, hasil meunang.
- Vs. Rob Lucci (anggota CP9), di Water Seven, hasil eleh.
- Vs. Kapten T-bone (Angkatan Laut), di Puffing Tom, hasil meunang.
- Vs. Kaku (anggota CP9), di Ennies Lobby, hasil meunang.
- Vs. Ryuma (kru bajak laut Thriller Bark), di Thriller Bark, hasil meunang.
- Vs. Oz (kru bajak laut Thriller Bark), di Thriller Bark, hasil meunang.
- Vs. Gecko Moria (salah sahiji Shichibukai jeung kapten bajak laut Thriller Bark), di Thriller Bark, hasil meunang.
- Vs. Bartholomew Kuma (salah sahiji Shichibukai), di Thriller Bark, hasil eleh.
- Vs. Pacifista (Pamarentah Dunya), di Pulo Shabondy, hasil meunang.
- Vs. Laksamana Kizeru (Angkatan Laut), di Pulo Shabondy, hasil eleh.
- Vs. Bartholomew Kuma (salah sahiji Shichibukai), di Pulo Shabondy, hasil eleh.
Kakuatan[édit | sunting sumber]
Nilei buruan[édit | sunting sumber]
- 60 juta Belly, saatos peristiwa Alabasta.
- 120 juta Belly, saatos peristiwa Ennies Lobby.


text:
ADAB-ADABAN ISTRI ISLAMI
Adab istri nincak baleg :
Narima jeung ngahormat papatah nu jadi kolot (menerima dan menghormat pepatah dari orang tua)
Ngarawat/ngahadean dirina keur jadi muslimah anu sholeh (merawat/memperindah dirinya agar menjadi muslim yang soleh)
Ngajaga ngaran keluarga (menjaga nama baik keluarga)
Ngalatih diri dina urusan rumah tangga (melatih diri dalam urusan rumah tangga)
Ngalobakeun shaum jeung sholat (memperbanyak shaum dan sholat)
Ngabiasakeun maca jeung ngapalkeun Al-Qur’an (membiasakan membaca dan menghafal Al-Quran)
Nyaeutikeun seuri jeung mujahadah/merangan hawa nafsu (mengurangi ketawa dan mujahadah/melawan hawa nafsu)
Di luar imah :
Lamun kaluar ti imah kudu jeung kolot atawa jeung muhrimna (kalau keluar dari rumah harus dengan orang tuanya/ dengan muhrimnya)
Tara ngaburkeun tenjo (menjaga pandangan mata)
Ngahiasi dirina jeung rasa era (menghiasi dirinya dengan rasa malu)
Ngajaga omongan (menjaga pembicaraan)
Ngahindar dina kabiasaan ulin ka tempat umum (menghindar dari kebiasaan main ke tempat umum)
Ngahindar tina babarengan jeung lalaki (menghindari dari bersama-sama dengan lelaki)
Ngahindar lamun papanggih jeung awewe fasiq (menghindar jikalau bertemu dengan perempuan fasiq)
Adab istri ka salaki :
Taat, hormat ka salaki (taat, hormat ke suami)
Cicing dimana salaki keur ngomong (diam dimana suami bicara)
Ngajaga kahormatan dimana salaki teu aya di imah (menjaga kehormatan dimana suami tidak ada di rumah)
Make seuseungitan di jero imah jeung ngabiasakeun ngabersihkeun lambey (memakai wewangian di dalam rumah dan membiasakan membersihkan bibir)
Kudu ningalikeun sifat qonaah, teu ngarasa kurang (harus memperlihatkan sifat qonaah, tidak merasa kurang)
Ngarasakeun jeung ngayakinkeun diri yen salaki teh loba pangabisana (merasakan dan meyakinkan diri bahwa suami banyak pengetahauannya)
Pasikapan salaki kudu ditarima bari syukur (sikap dari suami harus diterima dengan rasa syukur)
Kudu nunjukeun rasa suka bungah dimana salaki datang (harus menunjukan rasa senang dan gembira dimana suami datang)
Kudu hormat ka mitoha (harus menghormati mertua)
Adab istri ka pembantu :
Teu meunang maksa dimana di luar kamampuan (tidak boleh memaksa dimana di luar kemampuan)
Kudu nyaah kanu jadi pembantu (harus sayang kepada pembantu)
Teu meunang nganyerikeun hate jeung ragana pembantu (tidak boleh menyakiti hati dan raganya pembantu)
Teu meunang ngahina (tidak boleh menghina)
Kudu bisa ngahampura kasalahanana (harus bisa memaafkan kesalahannya)
Kudu bisa nganteur kahayangna (harus bisa memenuhi kemauannya)
Teu meunang ngabeda-beda dimana dahar (tidak boleh membeda-bedakan dimana waktu makan)
Kudu nutupan aebna (harus menutupi aibnya)
Mere gaji kudu pantes jeung pagaweana (memberi gaji sesuai dengan kerjanya)
Tugas istri di imah :
Kaayaan imah kudu biasa bersih (keadaan rumah harus biasa bersih)
Kudu melaan salaki samemeh dititah (harus melayani suami sebelum disuruh)
Kudu nyumponan tuangeun kalanep salaki (harus menyiapkan makanan kesenangan suami)
Ngaput pakean salaki jeung budak (menjahit pakaian suami dan anak)
Nyeuseuh pakean salaki jeung budak (menyuci pakaian suami dan anak)
Ngajaga harta salaki (menajaga harta suami)
Mere harta lamun aya izin ti salaki (memberi harta jikalau ada izin suami)
Ngadidik budak supaya jadi sholeh (mendidik anak supaya menjadi sholeh)
Siap di kitu di kieu ku salaki/jadi bidadari di imah (siap untuk melayani suami/menjadi bidadari di rumah)
Kudu mere pelayanan nu hade kanu jadi salaki (harus memberi pelayanan yang baik kepada suami)
Adab istri kaluar ti imah :
Sok maca doa samemeh kaluar ti imah (suka membaca doa sebelum keluar dari rumah)
Lamun deukeut/ jauh kudu dibaturan ku keluarga (kalau dekat/jauh harus dibarengi keluarga)
Kudu make jilbab/ nutupan aorat (harus memakai jilbab/ menutup auratnya)
Tong neangan jalan anu loba jalma (jangan mencari jalan yang banyak orangnya)
Tong make perhiasan (jangan menggunakan perhiasan)
Tong make perhiasan tubuh anu ngondang gairah (jangan memakai perhiasan tubuh yang mengundang gairah)
Make pakean anu lalogor (memakai pakaian yang longgar)
Teu meunang make seuseungitan (tidak boleh menggunakan wewangian)
Ngalobakeun istighfar sapaparat jalan (memperbanyak istighfar sepanjang jalan)
12 Tanggapan to “ADAB-ADABAN ISTRI ISLAMI”
-
Masya Allah…Manfaat pisan ieu kang..hatur nuhun..
Kang di Assyfa aya istri nu siga kieu teu??? Insya Allah aya nya. hehehe..pami aya, abdi hoyong atuh kang…hhe”
-
asanamah nu abdi ge sapertos kitu kang…
-
subhanaloh kang manfaat vsn,,mdh2n tiasa di jalani ku abdi sakulawargi.


text:
Kabupatén Bojonegoro
Kabupatén Bojonegoro nyaéta hiji kabupatén di Propinsi Jawa Timur, Indonésia. Ibukotana Bojonegoro. Ieu kabupaten wawatesan jeung Kabupaten Tuban di béh kalér, Kabupaten Lamongan di béh wétan, Kabupaten Nganjuk, Kabupaten Madiun, jeung Kabupaten Ngawi di kiduleunnana, sarta Kabupaten Blora (Jawa Tengah) di béh kulonna. Béh kuloneun Bojonegoro (wawatesan jeung Jawa Tengah) téh nyaéta bagéan tina Blok Cepu, salasahiji sumber deposit minyak bumi panggedéna di Indonésia.
Daptar eusi
- 1 Géografi
- 2 Babagéan administratif
- 3 Sajarah
- 4 Budaya
- 5 Produk Unggulan
- 6 Tumbu luar
Géografi[édit | sunting sumber]
Bangawan Solo ngalir ti kidul, jadi wates alam jeung Propinsi Jawa Tengah, tuluy ngalir ka wétan, di sapanjang wewengkon kalér Kabupatén Bojonegoro. Beh kalérna nyaéta Daerah Aliran Walungan Bangawan Solo nu cukup subur kalayan tatanéna nu éksténsif. Wewengkon pertanian ilaharna dipelakan paré dina usum hujan, jeung bako dina usum katiga. Béh kidulna nyaéta pagunungan kapur, bagéan tina Pagunungan Kendeng. Beh kulon kalérna (wawatesan jeung Jawa Tengah) nyaéta bagéan tina Pagunungan Kapur Kalér. Kota Bojonegoro aya dina jalur Surabaya-Cepu-Semarang. Kota ieu diliwatan oge ku jalur kareta api jalur Surabaya-Semarang-Jakarta.
Babagéan administratif[édit | sunting sumber]
Kabupaten Bojonegoro ngawengku 27 kacamatan, nu dibagi deui jadi desa jeung kalurahan. Puseur pamarentahanana aya di kacamatan Bojonegoro.
Sajarah[édit | sunting sumber]
Mangsa kahirupan sajarah Indonesia Kuno ditandaan ku ayana pangaruh kabudayaan Hindu nu datang ti India saprak abad ka-1. Nepi ka abad ka-16, Bojonegoro kaasup wilayah kakawasaan Majapahit. Marengan ngadegna Kasultanan Demak dina abad ka-16, Bojonegoro jadi wilayah Karajaan Demak. Ku mekarna budaya anyar nyaéta Islam, pangaruh budaya Hindu kadéséh sarta ajén jeung tata masarakat gumésér tina Hindu ka Islam tanpa ayana gejolak. Ari pindahna kakawasaaan nu dibarengan ku paciweuh mah nalika Bojonegoro asup ka wewengkon Karajaan Pajang (1586), jeung Mataram (1587).
Tanggal 20 Oktober 1677, status Jipang nu saméméhna nyaéta kadipatén dirobah jadi kabupatén kalayan Wadana Bupati Mancanegara Wetan, Mas Tumapel nu oge ngarangkep jadi Bupati I nu perenah di Jipang. Tanggal ieu tepi ka kiwari dipiéling minangka poé jadi Kabupatén Bojonegoro. Taun 1725, nalika Pakubuwono II (Kasunanan Surakarta) naék tahta, puseur pamarentahan Kabupaten Jipang dipindahkeun ti Jipang ka Rajekwesi, kira-kira 10 km kiduleun kota Bojonegoro kiwari.
Daptar Bupati[édit | sunting sumber]
Budaya[édit | sunting sumber]
Budaya Wong Samin di Bojonegoro[édit | sunting sumber]
Dusun Jepang, salasahiji tina dusun di Desa Margomulyo nu aya di wewengkon leuweung legana 74, 733 hektar. Jarakna kira-kira 4,5 kilometer ti ibukota Kacamatan Margomulyo, 69 kilometer arah kulon kidul atawa kurang leuwih bisa dipaju 2-2,5 jam perjalanan make kandaraan ti ibu kota Bojonegoro atawa 259 kilometer ti ibukota Propinsi Jawa Timur (Surabaya).
Masarakat Samin anu dumuk di dusun kasebut, nyaéta figur inohong atawa jalma-jalma kolot anu gigih bajoang nangtang Kolonial Walanda kalawan gerakan anu dipikawanoh minangka Gerakan Saminisme, anu dipingpin ku Ki Samin Surosentiko. Dina Komunitas Samin euweuh istilah pikeun mantuan Pamarentah Walanda kawas nampik mayar pajeg, henteu daék gawé babarengan, henteu daék ngajual sumawona mikeun hasil bumi ka Pamaréntah Walanda. Prinsip dina merangan kolonial Walanda ngaliwatan penanaman ajaran Saminisme anu hartina sami-sami amin (babarengan) anu dicerminkan sarta dumasar kana kakuatan, kajujuran, kababarengan sarta kabasajananan.
Dangong perjuangan maranéhanana bisa ditempo tina profil jelema samin nyaéta gaya hirup anu henteu dipapaesan ku harta, henteu jadi antek Walanda, rajin digawé, berdoa, puasa sarta mere maweh ka sasama. Babasan-babasan anu mindeng diajarkeun diantarana: dangong lahir anu leumpang babarengan jeung batin diungkabkeun anu unina sabar, narima, relo tur trokal (rajin digawé), henteu daék ngarugikeun batur diungkabkeun dina dangong sepi ing pamrih ramé ing gawe sarta sok ati-ati dina ngomong diungkabkeun 'Ojo waton ngomong, ning ngomong kang maton'. Lokasi balaréa Samin (dusun Jepang) ngabogaan prospek pikeun dikembangkan jadi obyek Wisata Minat Husus atawa Wisata Budaya Balaréa Samin ngaliwatan pengembangan paket Wisata Homestay babarengan jeung balaréa Samin. Hal anu narik dina paket ieu nyaeta para wisatawan bisa ngarasakeun kaayaan sarta gaya hirup has balaréa Samin. Pikeun taratas kasebut, kawijakan anu geus dipigawé nyaéta ngaliwatan ditatana kampung sarta disayagakeunana fasilitas sosial dasar.
Tari Tayub[édit | sunting sumber]
Tayub mangrupakeun tari pergaulan nu kasohor keur masarakat Bojonegoro jeung sabudeureunnana. Tarian ieu biasana dipigawé ku lalaki kalawan dipirig ku gamelan sarta tembang Jawa anu ditembangkeun ku waranggono anu sairna pinuh ku papatah jeung ajaran.
Pintonan tari ieu réa dipaké pikeun ngareuah-reuah kagiatan hajatan anu réa dilaksanakeun ku warga Bojonegoro atawa kagiatan kabudayaan anu séjén. Biasana dina ngayakeun kagiatanana, tarian tayub ieu geus terkoordinir dina hiji jumplukan nu tangtu kalawan ngaran has séwang-séwangan.
Biasana jumplukan-jumplukan tari tayub ieu réa aya di Kacamatan Temayang sarta Bubulan anu perenahna kira-kira 30 Km ti Kacamatan Kota Bojonegoro.
Wayang Thengul[édit | sunting sumber]
Wayang Thengul nyaeta wayang has Bojonegoro dina wangun 3 dimensi nu dibarengan ku gamelan pelog/salendro.
Najan wayang thengul ieu arang dipintonkeun deui, wayang ieu tetep dilestarikan di Kabupatén Bojonegoro, hususna di Kacamatan Kanor nu jarakna ± 40 Km ti Kota Bojonegoro. Sedengkeun jalan carita wayang thengul lolobana nyokot tina carita menak.
Produk Unggulan[édit | sunting sumber]
Karajinan Mebel Kayu Jati[édit | sunting sumber]
Produk unggulan ieu geus lila kasohor tur mibanda kualitas ekspor, sabab Bojonegoro mangrupakeun panghasil kayu jati berkualitas. Corak jeung disaina geus disaluyukeun jeung situasi jaman, boh lomari, buffet, meja, korsi atawa tempat sare.
Karajinan Bubut - Cukit[édit | sunting sumber]
Wangun suvenir kayu jati has Bojonegoro nu tetep nonjolkeun guratan kayu jati, ngagarapna dilakukeun sacara taliti tur detil, tapi tetep mempertimbangkeun aspek estetika. Hususna mangrupa miniatur mobil, sapedah motor, beca, kareta api, jam tembok atawa guci, hiasan interior.
Kaajinan Limbah Kayu[édit | sunting sumber]
Kaajinan limbah kayu jati nu diwangn jadi karya seni dina sababaraha model gus tepi ka pasar ekspor ka sababaraha nagara.
Karajinan Batu Onix[édit | sunting sumber]
Bojonegoro boga tambang batu onix nu kacid alobana sahingga sababaraha produk karajinan onix bisa dihasilkeun kalayan kualitas nu nyugemakeun. Puseur karajinan batu onix aya di Kacamatan Bubulan.
Lédré[édit | sunting sumber]
Lédré nyaéta kadaharan has Bojonegoro. Wanguna gapit (siga emping gulung) kalayan bau has cau raja nu amis. Kacida cocogna keur batur nginum entéh katut susuguh keur sémah atawa keur oléh-oléh.
Salak Wedi[édit | sunting sumber]
Salak Wedi rasana amis, masir, renyah, seger jeung galedé. Bisa dipanggihan dina unggal buruan imah di désa Wedi jeung sabudeureunana. Bédana antara salak Wedi jeung salak liana saperti salak Pondoh, nyaéta kandungan caina leuwih loba sahingga salak Wedi karasa leuwih seger.
Salak Wedi geus kasohor ti mangsa puluhan malahan ratusan taun ka tukang, nu sacara turun tumurun geus ngajadi sumber beubeunangan warga désa Wedi. Cenah mah asal muasal bibit ieu salak téh mimitina dibawa ku hiji ulama nu ngajarkeun Islam di desa Wedi. Tina éta bibit tuluy tumuwuh nepikeun ka lain ngan ukur di désa Wedi, tapi ogé désa-désa sabudeureunana kayaning Kalianyar jeung Tanjungharjo.
Balingbing Ngringinrejo[édit | sunting sumber]
Balingbing nu sasikina beuratna 2 - 3 ons bisa kapanggih di kebon buah desa Ngringinrejo, Kacamatan Kalitidu, Bojonegoro. Rasana amis, seger jeung seungit, kacida cocogna keur hidangan panutup, rujak jeung sajabana.
Agro wisata bako[édit | sunting sumber]
Bojonegoro téh ngahasilkeun bako virginia panggedéna di Indonesia tur geus kacida lilana kawentar minangka bako panghadéna di dunya. Héjo ngémplohna bako ampir di sakuliah wewengkon Bojonegoro bisa katempo antara bulan Méi - Oktober.
Tumbu luar[édit | sunting sumber]
- (id) Situs resmi
- (id) Situs info Bojonegoro
- (id) Blog & Bojonegoro Information Center (www.bojonegoro.info)


text:
Singa
Singa (Panthera leo) nyaéta hiji mamalia ti kulawarga Felidae. Singa jalu, dicirikeun ku "buuk"-na, beuratna bisa nepi ka 250 kg, sedengkeun nu bikang leuwih leutik, kira kana 180 kg. Di alam liar, umur hirup singa antara 10–14 taun, sedengkeun nu inguan bisa leuwih ti 20. Singa mangrupakeun karnivor nu hirup ngagorombol, nu anggotana para bikang jeung anak-anakna nu dipingpin ku hiji jalu. Nu moro nya nu bikang ieu, sedengkeun nu jalu ngawaskeun jeung ngajaga wates wilayahna. Singa jalu bakal diusir ti gorombolanana mun geus sawawa. Mun nu ngora ieu bisa ngéléhkeun pamingpinna nu jalu, anak-anakna nu aya na éta gorombolan sok dipaéhan.
Daptar eusi
Pamuka[édit | sunting sumber]
Najan kawentar salaku "raja leuweung", singa téh sato nu hirup di wewengkon nembrak, aya di sakuliah Afrika. Singa kaasup spésiés nu kaancam sabab populasina ukur aya di taman nasional di Tanzania jeung Afrika Kidul.
Singa Asiatik (subspésiés Panthera leo persica), nu baheula aya di wewengkon Yunani nepi ka India ngaliwatan Pérsia, hirup di Leuweung Gir di beulah kulon ngidul India. Kira 300 singa hirup di sangtuari di Gujarat nu legana 1412 km².
Singa mimiti punah di Yunani taun 100 M, tapi di Wétan Tengah jeung Afrika mah aya kénéh nepi ka awal abad ka-20. Singa nu hirup di Afrika Kalér, disebut Singa Barbar, biasana leuwih badag batan singa sub-Sahara, jeung buuk jaluna leuwih kandel, sigana mah kaasup hiji subspésiés singa, najan can kabukti. Subspésiés séjén nu geus punah nyaéta Singa Bojong (Cape Lion) jeung Singa Guha Éropa (subspésiés Pathera leo spelaea) nu hirup babarengan jeung manusa nalika Jaman És.
Singa di alam liar[édit | sunting sumber]
Singa ngahakan mamalia nu leuwih leutik, ku cara nyamur ka sabudeureunana. Mangsana tara sieun mun nempo singa aya dina jarak nu cukup jauh, sabab stamina singa teu pati hadé. Singa ngahakan sato naon baé, ti serangga nepi ka gajah. Musuh alamina nya singa séjén nu keur nyiar wilayah.
Singa aya di sapanjang Afrika Kidul, Zimbabwé, Namibia, Botswana, jeung Mozambik. They are mainly found in woodland type areas but can survive in semi desert or bush areas. Baby or young lions are called cubs. Females give birth to 1-5 youngsters, after a gestation period of three months. The cubs can suckle for as long as 18 months but are normally weaned by 8 weeks. There is a high mortality rate amongst cubs.
Nyerang manusa[édit | sunting sumber]
Singa nu kalaparan bisa baé nyerang manusa nu deukeut ka manéhna, malah aya (utamana jalu) nu ngahajakeun nyiar mangsa manusa. Di antara kasuk-kasus nu dipublikasikeun nyaéta Tsavo jeung Mfuwe, nu kajadianana méh sarua. Singa dina dua kajadian éta awakna leuwih badag ti biasa, teu buukan jeung huntuna koropok. Aya nu nyangka yén éta téh sabenerna spésiés singa nu can kaklasifikasi, atawa gering sahingga teu pati bisa newek mangsa.
Silangan jeung maung[édit | sunting sumber]
Singa bisa kawin jeung maung (Siberia), mun di panginguan mah pikeun ngahasilkeun campuran nu lucu. Silangan ieu katelahna liger jeung tigon.
Liger dihasilkeun tina ngawinkeun singa jalu jeung maung bikang (mun disundakeun mah disebut "siung" atawa "singung" meureun), nu ukuranana leuwih badag batan maung atawa singa. Cenah mah liger ieu bakal terus ngabadagan sapanjang hirupna, nepi ka tungtungna awakna teu bisa deui nahan, nu nepi ka satengah ton. Liger mibanda welang jeung tutul kawas kolotna, kelirna kawas singa, tapi resep pisan ngojay. Liger jalu teu bisa anakan (stéril), sedengkeun nu bikang sok bisa.
Tigon nyaéta silangan singa bikang jeung maung jalu (di urang mah "manga" meureun). Sabalikna ti liger, tigon mah awakna leutik kawas ucing, ngan ceulina baé nu buleud jeung awakna nu welang jeung tutul. Kawas liger jalu, tigon jalu gé stéril.
Liger bikang jeung tigon bikang subur, sahingga bisa baranahan mun kawin jeung singa atawa maung.
Di masarakat[édit | sunting sumber]
Di Éropah, singa sok midang di tempat-tempat anu tangtu dina rupa patung atawa tugu pikeun ngalambangkeun kapengkuhan jeung kaagungan.
Di Tatar Sunda, singa dipikawanoh dina bentuk kasenian sisingaan.
Fakta ngeunaan singa[édit | sunting sumber]
- Wilayahna dipimilik ku singa bikang, nu jalu ukur ngajaga kira salila tilu taun.
- Sakabéh bikang nu sagorombolan aya patali getih - indung, alo, anak, suan, nini, incu, adi, jeung lanceuk.
- Buuk na singa jalu dipaké pikeun ngabadagkeun awakna jeung pikeun nyalindung ti pangégél jeung pangoét nalika tarung jeung papada jalu.
- The front paws are larger than the back paws
- Singa bisa méakkeun waktu nepi ka 20 jam sapoéna pikeun saré.
- Lions will hunt in the day or in the night and are more active on overcast, cool days
- Lions will readily scavenge and often do so
- Males will feed at a kill first or chase off the other lions if they get there after the others have started feeding
- Tetempoan peutingna alus pisan
- Singa salawasna sok nginum mun anggeus baranghakan
Baca ogé[édit | sunting sumber]
- Ngaran wewengkon nu migunakeun kecap singa:


text:
Wewengkon Chūbu
Chūbu (中部地方 Chūbu-chihō) nyaeta wewengkon di tengah pulo Honshū, pulo utama di Jepang.
Chubu, atawa tengah, wewengkon nu kabagi ku salapan prefektur di bagean tengah pulo utama Jepang, kuloneun wewengkon Kanto: Aichi, Fukui, Gifu, Ishikawa, Nagano, Niigata, Shizuoka, Toyama, jeung Yamanashi. Wewengkon ieu panglegana di bagean Honshu dicirikeun nu dataran luhur, tur pagunungan. Pagunungan Jepang ngabagi nagara kana sisi Pasifik, disebut Jepang hareup, atawa Omote-Nihon, sarta bagean nu nyanghareup ka Laut Jepang, atawa Ura-Nihon, disebut Jepang tukang. Wewengkon ieu dibagi deui kana tilu distrik nyaeta: Hokuriku, sapanjang basisir Laut Jepang nu ngarupakeun daerah hasil utamana pare; Tosan, atawa Dataran Luhur Tengah; jeung Tokai, atawa basisir sisi wetan, sapanjang Basisir Pasifik.
Hokuriku beulah kolan katutupan ku gunung di wewengkon tengah Chubu. Distrik ieu hujan salju nu kandel tur angin nu kuat. Walungan nu caina ngagolontor turbulen salah sahiji sumber energi listrik nu hade. Prefektur Niigata tempat gas jeung produksi minyak. Pangwangunan industri kacida gancangnya, utamana di Kota Niigata jeung Toyama. Fukui jeung Kanazawa oge ngabogaan industri manufaktur. Hokuriku diwangun bebas ti wewengkon sejen, ilaharna ku sabab kapisahkeun ti industri jeung pusat budaya di Basisir Pasifik. Ku sabab pasilitas palabuan kawates tur jalan raya meh katutup di usum tiris, di distrik ieu kareta api ngarupakeun alat transportasi utama.
Distrik Tosan ngarupakeun wewengkon nu kompleks tur gunung "terjal"--kadangkala disebut hateup Jepang--kaasup pagunungan Jepang. Pendudukna ngumpul di dalapan cekungan tur dihubungkeun ku lembah nu sempit. Tosan ngarupakeun daerah penghasil utama sutra, sanajan produksina nurun terus sanggeus Perang Dunya II. Loba buruh nu tadina digawe dina produksi sutra kaserep ku parobahan industri manupaktur kaasup industru alat-alat presisi, mesin, tekstil, makanan olahan jeung industri ringan sejenna.
Distrik Tokai, diwatesan ku Samudera Pasifik, koridor nu sempit diwatesan ku gunung nu turun ka arah laut. Saprak Tokugawa period (1600-1867), koridor ieu jadi penting keur jajalaneun antara Tokyo, Kyoto, jeung Osaka. Salah sahiji jalan ku kawentar nyaeta Tokaido, rengse diwangun dina periode Edo (Tokyo, saprak 1868) jeung Kyoto, ibukota kaisar heubeul; dina abad kaduapuluh, jadi ngaran rute jalan tol jeung jalan kareta api cepat.
Sababaraha dataran aluvial nyusun ieu koridor. Iklim sedeng, tempat nu hade keur kompleks metropolitan sarta dimungkinkeun ku transportasi nu gancang keur suplai sayuran salila opat musim. Daerah nu rada luhur dipake keur melak jeruk jeung teh. Koridor ieu oge jadi sajumlah tempat pusat industri kecil. Bagean Kulon Tokai kaasup dataran Nobi, nu jadi pusat besa dina abad katujuh A.D. Nagoya, nu nyanghareup ka Basisir Ise, jadi pusat industri berat kaasup besi, baja jeung industri manufaktur.
Wewengkon ieu antara Kanto jeung Kansai, kaasup kota gedena Nagoya sapanjang Basisir Pacific Sea of Japan, daerah pagunungan jeung Gunung Fuji.
Wewengkon ieu "dilayani" ku Chubu Centrair International Airport (NGO), airport di lepas pantai pulo buatan di kota Tokoname, Aichi deukeut , jeung Nagoya Airport, nu deukeut Nagoya di kota Komaki jeung Kasugai.
Rujukan[édit | sunting sumber]
wikipedia basa Inggris, Agustus 2006.
Tempo oge[édit | sunting sumber]
This article contains material from the Library of Congress Country Studies, which are United States government publications in the public domain.[1]


text:
Lémpéng Sunda
Lémpéng Sunda atawa Pelat Sunda nyaéta hiji lémpéng téktonik anu perenahna di Asia Tenggara sarta umumna dianggap minangka bagian tina Lémpéng Eurasia. Lémpéng Sunda ngawengku Laut Cina Kidul, Laut Andaman, bagian kidul Viétnam jeung Thailand babarengan jeung Malaysia sarta pulo-pulo Kalimantan, Sumatra, Jawa, jeung Sulawesi di Indonesia, ogé barat daya kapuloan Filipina jeung Palawan sarta Kapuloan Sulu.
Lémpéng Sunda diwatesan di wétan ku Beubeur Usik Filipina, Zona Tubrukan Laut Maluku, Lémpéng Laut Maluku, Lémpéng Laut Banda jeung Lémpéng Timor; di kidul jeung kulon ku Lémpéng Australia; sarta di kalér ku Lémpéng Burma, Lémpéng Eurasia, jeung Lémpéng Yangtze.
Wates-wates di wétan, kidul jeung kulon Lémpéng Sunda rumit sacara téktonik sarta aktif sacara séismik. Ngan wates di kalér nu rélatif cicing téh.
Rujukan[édit | sunting sumber]
- Bird, P. (2003) An updated digital model of plate boundaries, Geochemistry Geophysics Geosystems, 4(3), 1027, doi:10.1029/2001GC000252. [1] also available as a PDF file (13 mb) [2]


text:
Wilhelm Conrad Röntgen
Wilhelm Conrad Röntgen (gumelar 27 Maret 1845 - maot 10 Pébruari 1923) nya éta élmuwan, fisikawan asal Jerman anu manggihan Sinar X (sinar rontgen) anu nandaan dimulaina jaman fisika modéren jeung révolusi élmu kadokteran diagnostik[1][2]. Ku karyana ieu, Wilhelm meunangkeun nobél fisika pertama dina taun 1901[1][2].
Rontgen diajar di Universitas Utrecht taun 1865, manéhna neruskeun ka jurusan rékayasa mekanik di Politéknik Zurich, Swiss, tuluy digawé di Laboraturium Kundt anu dibingbing ku Clausius, dosénna[1][2]. Sabada meunangkeun gelar Ph.d (1869), Rontgen jadi guru besar fisika di Universitas Strasbourg Perancis (1876-1879), Wurzburg (1888-1900, tuluy pindah deui ka Jerman (1900) pikeun jadi pupuhu jurusan fisika di Universitas Munich nepi ka taun 1920[1][2].
Taun 1895, Rontgen ngayakeun panalungtikan ngeunaan hiji hal anu mgaliwatan lintasan arus listik ngaliwatan tekanan gas rendah[1][2]. Ieu panalungtikan méré pangdeudeul kana penemuan sinar X[1]. Percobaan pertama sinar X dilakasanakeun ka leungeun pamajikanna[1] name="memo"> . Sinar X miboga sipat anu éléktromagnétik anu sarua jeung sinar séjén tapi miboga frékuénsi geter anu béda[1]. Rontgen maot tangal 10 Pébruari 1923 alatan kanker usus anu geus dirandapan salila 4 taun[1].


text:
Degung Sabilulungan Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Degung Sunda Sabilulungan Intrumental Music Full Mp3
Degung - Sabilulungan Mp3
Degung Sabilulungan - Suara Parahiangan Group Mp3
Sabilulungan Sundanese Gamelan Mp3
Degung Sundanese Music Of West Java Mp3
Gamelan Degung - Sabilulungan Mp3
Degung Sunda - Sundanese Gamelan Sabilulungan Combination Birdsong Mp3
Sabilulungan - Musik Sunda Beautiful Sundanese Music From Indonesia Mp3
Sabilulungan - Sundanese Instrumental Mp3
Langit Bali Degung Sabilulungan Mp3
Langit Bali Degung Sabilulungan Plimpujang Suryana Mp3
Degung - Sabilulungan Bass Boost Mp3
Degung Sabilulungan Hd Zakka Lotus Mp3
Degung Bali - Yogi Beach Bungalows - Nusa Lembogan Mp3
Degung Sunda Sabilulungan Mp3
Degung- Sabilulungan Sudanese Music Of West Java Mp3
Dangdut Campursari Ringkes Sangkuriang Degung Sabilulungan Multimedia Koplo 2014 Mp3
Degung - Sabilulungan By Kercek Bieberz Mp3
Sabilulungan - Degung Sunda Mp3


text:
Dinamit
Dinamit (dynamite) mangrupakeun bahan peledak nu ngamangpaatkeun poténsi peledak nitrogliserin, nu awalna migunakeun kieselguhr salaku adsorben. Ieu bahan peledak téh karya kimiawan jeung insinyur Swédia Alfred Nobel taun 1866 di Krümmel (Geesthacht, Schleswig-Holstein, Jérman) nu dipaténkeun taun 1867. Peledak ieu biasalan dijual dina bentuk tongkat ukuran 20 cm x 2,5 cm.
Daptar eusi
Bédana ti TNT[édit | sunting sumber]
Aya kasalahan nu nyaruakeun TNT jeung dinamit, padahal sama sakali henteu.
Baca ogé[édit | sunting sumber]
Patén[édit | sunting sumber]
- U.S. Patent 0078317, Improved explosive compound
- U.S. Patent 3931763, Explosive priming device
Tumbu kaluar[édit | sunting sumber]
- Oregon State Police - Arson and Explosives Section (Handling instructions and photos)
- Big bang
- Detonator cables


text:
Téspong
Téspong atawa dina basa latinna Oenanthe javanica nya éta ngaran tuwuhan anu daunna kawas salédri[1][2]. Téspong loba tumuwuh di dataran luhur nepi ka daratan handap, asal taneuhna gembur, baseuh jeung miboga drainase anu hadé[3]. Lamun ditingali saliwat, téspong anu jangkungna 50cm téh ampir sarua jeung salédri[3]. Kaambeuna seungit jeung daunna rérégéan tapi karasa leuwih "kaku" jeung leuwih kandel lamun dibandingkeun jeung salédri mah [3] [2]. Daun téspong anu ngorana ngeunah lamun diasakan jadi tumis atawa dilalab atah ngalengkepan beuleum lauk, hayam goréng jeung sambel[3].Dina téspong aya aroma spesifik anu karasana sumiriwing[2], komo lamun dicoèlkeun kana sambel tarasi anu aya di restoran Sunda. Dina téspong aya minyak atsiri anu kaluar tina daunna nu matak ngabalukarkeun téspong miboga antioksidan anu kuat[3]. Ku sabab kitu urang Sunda utamana wanojana miboga kulit anu "mulus" jeung beresih anu nambahan kageulisanana lantaran loba ngadahar lalab-lalaban anu salasahijina téspong[2]. Téspong mangha bihari osok mindeng kapanggih di tempat ondangan jeung osok aya di rumah makan Sunda salaku lalab anu loba dipikaresep[4].Téspong boga mangpaat pikeun nahan lapar[5].
Rujukan[édit | sunting sumber]
- ↑ [Danadibrata,R.A.2006.Kamus Basa Sunda.Bandung:Kiblat Kaca 690]
- ↑ a b c d Lalapan Nikmat Sehat, Daun TESPONG(diakses 15 oktober 2011)
- ↑ a b c d e Mengenal Daun Tespong(diakses 15 Oktober 2011)
- ↑ [http://www.sundanet.com/?p=5 LALAB DALAM KEHIDUPAN MASYARAKAT SUNDA(15 oktober 2011)
- ↑ Makan Daun(diakses 15 Oktober 2011)


text:
2G
2G (dibaca: tuji, asalna tina kecap-kecap basa Inggris "2nd Generation") nyaéta téknologi telepon nirkabel generasi kadua.
Hal utama anu ngabédakeun 2G tina sistem telepon mobil lianna dina mangsa ka tukang, anu dingaranan 1G, nyaéta kanyataan yén sinyal radio anu digunakeun dina jaringan 1G ngagunakeun sinyal analog, sedengkeun jaringan 2G ngagunakeun sinyal digital.
Daptar eusi
Téknologi 2G[édit | sunting sumber]
Téknologi 2G bisa dipilah kana sababaraha standar dumasar kana wanda métoda aksés atawa multiplexing anu digunakeunana, anu ngawengku Time division multiple access (TDMA) jeung Code division multiple access. Standar-standar utama dina 2G nyaéta:
- GSM (dumasar kana TDMA), asalna ti Éropah tapi digunakeun di sakuliah dunya.
- iDEN (dumasar kana TDMA), jaringan proprietary anu digunakeun ku Nextel di Amérika Sarikat sarta Telus Mobility di Kanada
- IS-136 atawa D-AMPS (dumasar kana TDMA), standar anu di Amérika Sarikat disebut TDMA ieu digunakeun di nagara-nagara di benua Amerika.
- IS-95 atawa cdmaOne (dumasar kana CDMA), standar anu di Amérika Sarikat disebut CDMA ieu digunakeun di nagara-nagara di benua Amérika sarta sabagian nagara di benua Asia.
- PDC (dumasar kana TDMA), digunakeun sacara éksklusif di Jepang.
Layanan 2G mindeng disebut Personal Communications Service atawa PCS di Amérika Sarikat.
Layanan 2.5G ngamungkinkeun pangiriman data kalayan laju nu gancang dina jaringan 2G nu aya. Saenggeus 2G, aya 3G, anu boga laju data leuwih gancang, sarta 4G, anu laju datana leuwih gancang deui, anu ngamungkinkeun layanan anyar pikeun palanggan, saperti pesen gambar sarta telepon vidéo.
Kamampuh, kaunggulan, sarta kalemahan[édit | sunting sumber]
Kamampuh[édit | sunting sumber]
Digunakeunana sinyal digital antara héndsét jeung sél anu aya di munara bisa ningkatkeun kapasitas sistem dina dua cara:
- Data sora digital bisa dikomprés sarta di-multiplexed jauh leuwih éféktif batan pangkodean sora analog alatan pamakéan rupa-rupa CODEC, anu ngamungkinkeun leuwih loba telepon anu dipakétkeun kana sajumlah rubakpita radio.
- Sistem digital dirarancang pikeun mancarkeun daya radio anu ngan saeutik tina héndsét. Hartina, sél dina sajumlah rohangan bisa jadi leuwih leutik ukuranana, sahingga leuwih loba sél bisa ditempatkeun dina hiji rohangan. Ogé, harga alat bisa jadi leuwih murah.
Kaunggulan[édit | sunting sumber]
Sistem digital diboro ku para palanggan kalawan sababaraha alesan:
- Sinyal radio nu maké daya leuwih leutik merlukeun daya bateré anu leuwih saeutik, sahingga telepon bisa dipaké jauh leuwih lila sarta ukuran bateré bisa leuwih leutik.
- Pangkodean sora sacara digital (digital voice encoding) ngamungkinkeun pamariksaan karusakan sinyal atawa error checking anu bisa ningkatkeun kualitas sora ku cara ngurangan dynamic sarta nurunkeun noise floor.
- Pancaran daya anu leuwih leutik ngabantu ngurangan masalah kaséhatan.
- Sistem digital ngamungkinkeun layanan data digital saperti SMS jeung émail.
Kauntungan utama telepon sélulér digital anu henteu mindeng disabit-sabit nyaéta telepon ieu jauh leuwih susah pikeun disadap ku radio scanner. Sanajan algoritma kaamanan anu digunakeun kabukti henteu saaman saperti mimiti diémbarkeun, telepon 2G jauh leuwih pribadi batan telepon 1G anu henteu boga palindung samasakali tina penyadapan.
Kalemahan[édit | sunting sumber]
Sisi goréng sistem 2G, anu jarang disebut-sebut, nyaéta:
- Dina daérah anu kurang padet, sinyal digital anu leuwih lemah moal cukup pikeun ngahontal sél anu aya dina munara.
- Béda jeung sinyal analog nu boga kurva turun anu mulus, sinyal digital mirupa tarajé anu kurvana henteu mulus. Dina kondisi anu alus, sinyal digital bakal kadéngé leuwih alus. Dina kondisi nu rada goréng, komunikasi sinyal digital bakal ngalaman pegat-pegat (dropouts). Mangsa kondisi jauh leuwih goréng, komunikasi digital bakal mimiti ngalaman kagagalan.
- Henteu mungkin pikeun sistem digital pikeun miboga dua atawa leuwih héndsét kembar ("cloned" handset) nu boga nomer nu sarua.
- Sanajan telepon digital condong pikeun bébas tina listrik statik sarta nois dadasar, lossy compression anu digunakeun ku CODEC kudu ngorbankeun hal lain; sinyal sora anu dikirim jadi ngurangan. Urang bakal ngadéngé sora anu kaleungitan sabagian wirahma dina telepon sélulér digital sanajan urang ngadéngé éta sora kalayan leuwih jelas.


text:
Baladéwa
Baladéwa atawa Aladara nya éta salah sahiji tokoh anu aya dina wiracarita Mahabarata[1][2]. Manéhna putra Prabu Basudéwa, Raja Mandura ti Déwi Mahérah[1][2]. Baladéwa katelah pinter maénkeun gada, Duryudana jeung Bima ogé jadi muridna[1]. Baladéwa boga kembaran nya éta Krésna, ngan bédana ari Baladéwa mah kulitna bodas, ari krésna mah hideung[2]. Adina nu séjén ngaranna Déwi Subadra anu dipigarwa ku Arjuna[1][2].
Lalakon Hirup[édit | sunting sumber]
Ti leuleutik, Baldéwa jeung adi- adina geus diungsikeun ka Widarakandang sabab meunang ancaman rék dipaténi ku Kangsa[2]. Di Wirakandang Maranéhna dirorok ku Demang Antyagopa jeung Nyai Sagopi[1][2]. Baladéwa jadi tukang ngawuluku di Wirakandang[1].
Keur rumajana Baladéwa katelah Kakrasana guguru ka salah saurang resi jelmaan Batara Brahma[2]. Sanggeus réngsé guguru manéhna dilélér pakarang perang diantarana: nenggala atawa lenggala, jeung alugora, gada anu boga dua ujung seukeut[1][2]. Lian ti éta Baladéwa ogé meunang élmu Aji Jaladara anu nyababkeun manéhna bisa hiber leuwih gancang batan batur[2].
Baladéwa nikah jeung Déwi Érawati, anakna Prabu Salya anu cikal ti karajaan Mandraka[1][2]. Ti éta garwa, Baladéwa boga dua anak lalaki nya éta Radén Wisata jeung Wimuna[2]. Teu lila ti harita Baladéwa ngagantikeun Bapana, Prabu Basudéwa jadi raja di Mandura[1]. Dina Carios Kangsa Adu Jago, dicaritakeun yén Baladéwa babarengan jeung Krésna ngéléhkeun Kangsa[1]. Nalika Baratayuda lumangsung, Baladéwa teu ilubiung saeutik-eutik acan[1][2]. Sabab saacan Baratayuda dimulai, Krésna nitah Baladéwa tapa di curug Séwu[1][2]. Ieu hal dilaksanakeun kusabab nyaahna krésna ka lanceukna, sangkan lanceukna henteu nelasan pati di Kurusetraref>[2]. Lian ti éta lamun Baladéwa ngiluan, pasti manéhna bakal mihak Kurawa, sedengkeun kasaktén Baladéwa mah hésé euweuh tandinganana ti pihak Pandawa mah[1].
Sanggeus Baratayuda réngsé, karek Baladéwa sadar yén manéhna geus ditipu ku adina[1][2]. Dina lalakon Jaya Pupuan dicaritakeun Baladéwa masih sempet ngawasitan tanding gada antara Duryudana jeung Bima[1]. Baladéwa maot nalika Astina diparéntah ku Parikesit, Baladéwa masih sempet ningali panobatan Parikesit[1][2].


text:
Antropologi
Antropologi asalna tina basa Yunani, nya éta anthropos 'manusa', jeung logos 'élmu pangaweruh'. Jadi, antropologi tèh 'èlmu pangaweruh'(sains/science) nu maluruh, ngabahas, jeung nalungtik ngeunaan manusa. [1] Objek dina antropologi nya éta manusa di masarakat suku bangsa, kabudayaan katut paripolahna.[2] Budaya asalna tina basa sangsekerta nya ringkesan tina dua kecap 'budi' jeung 'daya' anu hartina usaha, tanaga, karep, pikiran, jeung parasaan jelema. [3] Lamun kabudayaan mah mangrupa hasil tanaga, karep, pikiran sarta perasaan jelema guna nambahan kasenangan jeung kanimatan jelema ku rupa rupa akal jelema.[3] Kabèh élmu sosial budaya nalungtik kahirupan manusa. [1] Unggal cabang élmu budaya (sosiologi, psikologi, hukum, sastra, sajarah, pulitik, komunikasi, ekonomi, arkeologi, jeung linguistik)boga pokus kajian séwang-séwangan. [1] Antropologi boga pokus kajian dina kabudayaan nu dipiboga ku kelompok masarakat. [1] Hubungan antara manusa jeung lingkunganana dijembatanan ku kabudayaan nu dipibogana. [4] Disawang tina ieu segi, kabudayaan bisa disebut sipatna téh adaptip lantaran ngalengkepan manusa ku cara merenahkeun diri dina kabutuhan-kabutuhan pisiologis tina awak manéhna sorangan, merenahkeun dina lingkungan anu sipatna pisik-géograpis, boh lingkungan sosialna. [4] Nyatana lobana kabudayaan anu aya kénéh malah mekar nunjukkeun yén kabiasaan-kabiasaan nu dimekarkeun ku hiji masarakat, disaruakeun jeung kabutuhan-kabutuhan anu tangtu ti lingkunganana. [4]
Daptar eusi
Tokoh-Tokoh Antropologi[édit | sunting sumber]
William A. Havilan[édit | sunting sumber]
Antropologi nya éta studi ngeunaan umat manusa, usaha pikeun nyusun generalisasi nu mangpaat ngeunaan manusa jeung perilakuna sarta pikeun meunangkeun wangenan anu lengkep ogé ngeunaan kaanékaragaman manusa.[5]
David Hunter[édit | sunting sumber]
Antropologi nya éta élmu anu lahir tina rasa hayang nyaho anu teu kawatesanan ngeunaan manusa.[5]
Koentjaraningrat[édit | sunting sumber]
Antropologi nya éta élmu anu maluruh manusa sacara umum jeung maluruh anéka warna, wangun pisik masarakat sarta kabudayaan anu dihasilkeunana.[5]
Rupa-Rupa Jinis Cabang Disiplin Élmu Anak Turunan Antropologi[édit | sunting sumber]
Antropologi Pisik[édit | sunting sumber]
- Paléoantrologi nya éta élmu anu maluruh asal-usul manusa jeung épolusi manusa ku cara nalungtik posil-posil.[2]
- Somatologi nya éta élmu anu maluruh rupa-rupa ras manusa ku cara ditaliti ciri-ciri pisikna.[2]
Antropologi Budaya[édit | sunting sumber]
- Préhistori nya éta élmu anu maluruh sajarah nyebar jeung mekarna budaya manusa wanoh kana tulisan.[2]
- Étnolinguistik antrologi nya éta élmu anu maluruh suku-suku bangsa nu aya di dunya / bumi.[2]
- Étnologi nya éta élmu anu maluruh asas kabudayaan manusa dina kahirupan masarakat suku bangsa di sakwéh alam dunya.[2]
- Étnopsikologi nya éta élmu anu maluruh kapribadian bangsa sarta peranan indipidu ka bangsa dina prosés parobahan adat jeung ajén unipersal ku cara nyoko kana konsép psikologi.[2]
Galeri[édit | sunting sumber]
Referensi[édit | sunting sumber]
- ↑ a b c d (id) Trisnu Brata, Nugroho.2007.Antropologi untuk SMA dan MA kelas XI.Jakarta:Esis hal.3
- ↑ a b c d e f g http://organisasi.org/definisi-pengertian-antropologi-objek-tujuan-dan-cabang-ilmu-antropologi Antropologi (Diakses ping 25 September 2011)
- ↑ a b Danadibrata, R.A.2006.Kamus Basa Sunda.Bandung:Kiblat hal.108
- ↑ a b c (id) Depdiknas,Direktorat Jendral Kabudayaan.2000.Kebudayaan Masyarakat Sunda di Kabupatén Lebak Jawa Barat.Bandung:C.V Manfada Utama hal.1
- ↑ a b c (id) http://www.scribd.com/doc/23997160/ANTROPOLOGI Tokoh-tokoh Antropologi (diakses ping 11 Oktober 2011)


text:
Halah, wilujeng tepang deui dina raraga tulisan nu kategorina “Lirik Lagu Sunda“..hehehe.. Soalna simkirung nuju resep kana hiji lagu nu saur simkirung mah nembe apal. Tapi saur mimi simkirung (ibu), lagu eta mah tos lami aya cenah. Berarti kuring nu katinggaleun info yeuh..hehehe..
Caritana teh pribados nuju ngajajap calon panganten pameuget nu bade ijab kabul akad nikah. Ari tos beres acarana teh der wae aya sora musik. Sihoreng laguna can apal simkuring mah, tapi rada genaheun eta teh kendang na mah, jiga lagu kabogoh jauh we, mun di ajak goyang rada resep.hehehe.. saparantos na ditaliti, sihoreng judul laguna teh “Hayang Kawin” nu nyanyina Kang Kunkun, punten yeuh, duka Kun kun (dipisah) atanapi Kunkun (dihijikeun). Pokoknamah eta weh nu nyanyi lagu sunda “hayang kawin“.. Sok saha nu hayang kawin?? hehehe
Ieu geura lirik na di handap..
“Hayang Kawin” – Kunkun
Hayang Kawin win win win Hayang kawin
Geus teu tahan mang tauntaun bubujangan
Hayang Kawin win win win Hayang kawin
geus teu kuat beurang peuting duh ngajablay
-
Era ku tatangga eujeung babaturan
loba nu nyeletuk cenah kuring bujan galapuk
Isin ku pa RT isin ku pa RW
Sering ngalelewe cenah teu payu ka awewe
-
Hayang Kawin win win win
Hayang kawin euy..
-
reff
-
Bapa.. Ema.. Cing pangneangkeun jodo
Kuring embung boga titel jomblo
Ema.. Bapa.. sok pangmilihkeun calon
asal ulah urut ucing garong
-
keun bae randa ema..
randa bengsrat anyar pegat ema..
Komo parawan ema..
So pasti paten
Masih disegel masih disegel
gel.. gel.. gel.. gel..
Teras, jiga kumaha lagu na?? ah nya engke weh dongkap kadieu deui nya.. da ayeuna mah simkuring teu acan ngunggah berkas na pikeun downloadeun.. Ngke aya video sareng mp3 na lagu kang Kunkun nu judulna hayang kawin tea. Tapi ieu mah keur conto wungkul nya, keur ngenalkeun ka baraya urang Sunda nu resep kana lagu pop sunda. Pami resep mah, mangga tiasa digaleuh kaset nu asli na di toko-toko kaset, utamina toko kaset nu aya di sakuriling Jawa Barat weh ngarah gampil.hehehe..


text:
Oncom
Oncom nya éta kadaharan tina kacang anu di-fermentasi-keun. Oncom mangrupa kadaharan has rahayat di Indonésia. Loba kamonésan tina oncom, diantarana oncom bisa jadi deungeun sangu ku jalan dipais, dibobotok, digoréng biasa, atawa dipasak jeung leunca. Oncom bisa ogé dikokolakeun jadi kiripik oncom.
Jenis oncom[édit | sunting sumber]
Sacara gurat badag, oncom aya dua rupa, nya éta:
- Oncom beureum, ilaharna dijieun tina hampas tahu, nya éta kacang kadelé nu geus dicokot protéinna nalika nyieun tahu. Ku kituna, nu dijieun oncom téh mangrupa sésa nyieun tahu. Oncom jenis ieu nyieunna dibantuan ku jamur Neurospora sitophila.
- Oncom hideung, ilaharna dijieun tina bungkil suuk, nu kadang-kadang dicampuran ku hampas (onggok) sampeu atawa tipung sampeu, supaya téksturna leuwih alus jeung leuwih hipu. Bungkil suuk mangrupa hampas tina suuk nu geus dicokot minyakna ku cara diperes atawa diékstraksi Oncom hideung nyieunna dibantuan ku jamur Rhizopus oligosporus.
Kandungan gizi[édit | sunting sumber]
Sanajan bahan-bahan oncom mangrupa panyésaan, tapi tina segi gizi mah masih kénéh padet ku gizi, nu matak kacida nyaahna lamun heug dipiceun atawa ukur dibikeun ka ingon-ingon téh.
Bahan baku séjénna nu diperlukeun nalika nyieun oncom nya éta kapang. Kapang oncom bisa ngaluarkeun enzim lipase jeung protease nu aktip salila prosés fermentasi tur nyekel peranan penting dina nguraikeun pati jadi gula, nguraikeun bahan-bahan pinding sél kacang, nguraikeun lemak, sarta ngawangun alkohol saeutik tur mangrupa-rupa éster nu bauna sedep.
Loba jalma nu kurang ngahargaan oncom tibatan hasil ngokolakeun kakacangan lianna, saperti tahu atawa témpé. Hal ieu téh alatan oncom dijieunna tina hampas tahu atawa suuk. Padahal, sabenerna mah oncom miboga ajén jeung kualitas gizi nu alus minangka hasil tina prosés ferméntasi. Lamun dibandingkeun, oncom bungkil suuk mibanda protein, lemak jeung padetan nu ngaleyur leuwih loba tibatan oncom hampas tahu.
Ku ayana prosés fermentasi, struktur kimia bahan-bahannu tadina kompleks, bakal kaurai jadi senyawa-senyawa nu leuwih basajan sahingga leuwih gampang dicerna jeung dimangpaatkeun ku awak manusa. Prosés fermentasi ku kapang ogé ngahasilkeun rasa nu dipikaresep ku konsumén.
asal na oncom teh di bandung


text:
Orbit Géosetasionér
Orbit Géosetasionér nyaéta orbit géosinkron anu aya pas di luhureun hatulistiwa Bumi (0° garis iklim), kalawan ékséntrisitas orbital nu sarua jeung enol. Lamung ditingal ti muka Bumi, objék anu aya dina orbit géosetasionér baris kaciri cicing (henteu usik) di angkasa alatan perioda orbit objék kasebut dina ngurilingan Bumi sarua jeung perioda puteran Bumi. Orbit ieu pohara dipikahayang ku operator-operator satelit jieunan (kaasup satelit telekomunikasi jeung televisi). Alatan tempatna konstan dina garis datar 0°, lokasi satelit ngan dibédakeun dumasar patempatan dina garis waktu Bumi.
Ideu pamakéan satelit géosetasionér pikeun telekomunikasi diémbarkeun dina taun 1928 ku Herman Potočnik. Orbit géosetasionér dipopulérkan munggaran ku anu nulis fiksi ilmiah Arthur C. Clarke dina taun 1945 minangka orbit anu kapaké pikeun satelit telekomunikasi. Ku alatan éta, orbit ieu sakapeung disebut orbit Clarke; dipikawanoh ogé ku sebutan Sabuk Clarke.
Orbit géosetasionér pohara mangpaat alatan ieu orbit bisa ngabalukarkeun hiji satelit jiga nu cicing nujul ka hiji titik di muka Bumi anu muter. Temahna, hiji anteneu bisa nunjuk ka hiji arah nu tangtu sarta tetep nyambung kana satelit. Satelit ngorbit saarah jeung rotasi Bumi dina jarak kira-kira 35.786 km (22.240 statute miles) luhureun muka bumi.
Kakurang[édit | sunting sumber]
Sanajan orbit géosetasionér bisa ngajaga hiji satelit tetep dina sahiji tempat luhureun hatulistiwa, perturbasi orbital bisa ngabalukarkeun satelit laun-laun pindah ngajauhan lokasi géosetasionér. Perturbasi orbital nyaéta fénoména di mana orbit satelit robah alatan pangaruh éksternal saperti anomali distribusi gravitasi bumi, gangguan gaya tarik bulan, benturan météor atawa objék-objék séjén, atawa tekenan radiasi panonpoé. Satelit ngalakonan koréksi ku cara ngalakonan manuver anu dikadalikeun ku setasiun satelit di Bumi, manuver ieu dipikawanoh sabagé manuver kalér-kidul (North-south Correction) sarta manuver kulon-wétan (West-east Correction). Manuver-manuver ieu ngagunakeun rokét-rokét leutik (thrusters) anu aya dina awak satelit sarta arahna diatur luyu jeung arah koréksi. Hurungna rokét-rokét leutik ieu baris méakkeun bahan bakar anu dibawa satelit ti bumi minangka bekel. Lamun bekel ieu béak, mangka béak ogé umur operasi satelit - alatan mangsa satelit ieu nyéléwéng tina orbitna, euweuh jalan deui pikeun operator ti bumi pikeun ngoréksi sarta mulangkeun ieu satelit ka patempatan nu sakuduna.